open-index/open-wikipedia-markdown huggingface dataset:
ସାଇ ଭୋସଲେ

**ମହାରାଣୀ ସାଇବାଇ ଭୋସଲେ** (ଖ୍ରୀ: ୧୬୩୩ - ୫ ସେପ୍ଟେମ୍ବର ୧୬୫୯) ମରାଠା ସାମ୍ରାଜ୍ୟର ପ୍ରତିଷ୍ଠାତା ଶିବାଜୀଙ୍କ ପ୍ରଥମ ପତ୍ନୀ ତଥା ମୁଖ୍ୟ ସହଯୋଗୀ ଥିଲେ । ସେ ତାଙ୍କ ସ୍ୱାମୀଙ୍କ ଉତ୍ତରାଧିକାରୀ ସମ୍ଭାଜୀଙ୍କ ମାତା ଥିଲେ ।

## ପରିବାର
ସାଇବାଇ ନିମ୍ବଲକର ପରିବାରର ଜଣେ ସଦସ୍ୟ ଥିଲେ, ଯାହାର ସଦସ୍ୟମାନେ ପବାର ରାଜବଂଶ ସମୟରୁ ଫଲଟନର ଶାସକ ଏବଂ ଡେକାନ ସୁଲତାନ ଓ ମୋଗଲ ସାମ୍ରାଜ୍ୟର ସେବା କରିଥିଲେ । ସେ ଫଲଟନର ୧୫ତମ ରାଜା ମୁଧୋଜିରାଓ ନାୟକ ନିମ୍ବଲକରଙ୍କ ଝିଅ ଏବଂ ୧୬ତମ ରାଜା ବାଜାଜୀ ରାଓ ନାଏକ ନିମ୍ବଲକରଙ୍କ ଭଉଣୀ ଥିଲେ । ସାଇବାଇଙ୍କ ମାତା ରୁବାଇ ଶିର୍କେ ପରିବାରର ଥିଲେ ।

## ବିବାହ
ସାଇବାଇ ଏବଂ ଶିବାଜୀ ୧୬ ମଇ ୧୬୪୦ ମସିହାରେ ପୁଣେର ଲାଲ ମହଲରେ ନିଜର ପିଲାଦିନେ ବିବାହ କରିଥିଲେ । ଏହି ବିବାହକୁ ତାଙ୍କ ମା ଜିଜାବାଇ ପରିଚାଳନା କରିଥିଲେ;  କିନ୍ତୁ ବୋଧହୁଏ ତାଙ୍କ ପିତା ଶାହାଜୀ କିମ୍ବା ତାଙ୍କ ଭାଇ ସମ୍ବାଜୀ ଏବଂ ଇକୋଜି ଉପସ୍ଥିତ ନଥିଲେ । ଏହିପରି, ଶାହାଜୀ ଶୀଘ୍ର ତାଙ୍କର ନୂଆବୋହୂ, ପୁଅ ଏବଂ ତାଙ୍କ ମା ଜିଜାବାଇଙ୍କୁ ବାଙ୍ଗାଲୋରକୁ ଡାକିଥିଲେ, ଯେଉଁଠାରେ ସେ ତାଙ୍କର ଦ୍ୱିତୀୟ ପତ୍ନୀ ତୁକବାଇଙ୍କ ସହ ରହୁଥିଲେ । ଶାହାଜୀ ବାଙ୍ଗାଲୋରରେ ଏକ ବିରାଟ ବିବାହ ଉତ୍ସବ କରିଥିଲେ ।

ସାଇବାଇ ଏବଂ ଶିବାଜୀ ପରସ୍ପର ସହ ଘନିଷ୍ଠ ସମ୍ପର୍କ ବାଣ୍ଟିଥିଲେ । ସେ ଜଣେ ଜ୍ଞାନୀ ମହିଳା ଏବଂ ତାଙ୍କ ପ୍ରତି ଜଣେ ବିଶ୍ୱସ୍ତ ସହଯୋଗୀ ଥିଲେ । ସାଇବାଇ ଜଣେ ସୁନ୍ଦର, ଉତ୍ତମ ସ୍ୱଭାବ ଏବଂ ସ୍ନେହୀ ମହିଳା ଥିଲେ ।

## ମୃତ୍ୟୁ
ସାଇବାଇ ୧୬୫୯ ମସିହାରେ ରାଜଗଡ଼ ଦୁର୍ଗରେ ମୃତ୍ୟୁ ବରଣ କରିଥିବାବେଳେ ଶିବାଜୀ ମହାରାଜ ପ୍ରତାପଗଡ଼ରେ ଆଫଜାଲ ଖାନଙ୍କ ସହ ସାକ୍ଷାତ ପାଇଁ ପ୍ରସ୍ତୁତି ଚଳାଇଥିଲେ । ସେ ସମ୍ଭାଜୀଙ୍କୁ ଜନ୍ମ ଦେବା ପରଠାରୁ ବହୁତ ଅସୁସ୍ଥ ହୋଇଯାଇଥିଲେ ଏବଂ ମୃତ୍ୟୁ ପୂର୍ବରୁ ତାଙ୍କ ଅସୁସ୍ଥତା ଅଧିକ ଗୁରୁତର ହୋଇଯାଇଥିଲା ।

ପରେ ସମ୍ଭାଜୀଙ୍କୁ ତାଙ୍କର ବିଶ୍ୱସ୍ତ ଧରାଉ ଯତ୍ନ ନେଇଥିଲେ । ସାଇଙ୍କ ମୃତ୍ୟୁ ସମୟରେ ସମ୍ଭାଜୀଙ୍କୁ ମାତ୍ର ଦୁଇ ବର୍ଷ ହୋଇଥିଲା ଏବଂ ସେ ତାଙ୍କ ଜେଜେମା ଜିଜାବାଈଙ୍କଦ୍ୱାରା ପାଳିତ ହୋଇଥିଲେ । ସାଇବାଇଙ୍କର ସମାଧୀ ରାଜଗଡ଼ ଦୁର୍ଗରେ ଅବସ୍ଥିତ ।

## ଆଧାର
ଶ୍ରେଣୀ:୧୬୩୩ ଜନ୍ମ
ଶ୍ରେଣୀ:୧୬୫୯ ମୃତ୍ୟୁ
ଶ୍ରେଣୀ:ଭାରତୀୟ ମହିଳା
ଶ୍ରେଣୀ:ମରାଠା ସାମ୍ରାଜ୍ୟର ମହିଳା‎
ଶ୍ରେଣୀ:ଭାରତୀୟ ମହିଳା ଶାସକ
ଲିଷ୍ଟେରିଓସିସ

**ଲିଷ୍ଟେରିଓସିସ** ହେଉଛି ଏକ ଜୀବାଣୁ ସଂକ୍ରମଣ ଯାହା ଫଳରେ ସାଧାରଃ ତରଳ ଝାଡ଼ା, ଜ୍ୱର ଏବଂ ମାଂସପେଶୀ ଯନ୍ତ୍ରଣା ଅନୁଭବ ହୁଏ । ରୋଗ ଜଟିଳ ହେଲେ ସେପସିସ, ମେନିଞ୍ଜାଇଟିସ୍ କିମ୍ବା ଏନସେଫାଲାଇଟିସ ହୋଇପାରେ।  ଅତି ଅଳ୍ପ ବା ଅତି ବେଶୀ ବୟସରେ, ଇମ୍ମ୍ୟୁନିଟି ଅଭାବ ଥିଲେ ବା ଗର୍ଭାବସ୍ଥା ଥିଲେ ସାଧାରଣତଃ ଏହି ରୋଗ ହୁଏ । ରକ୍ତ ବା ସିଏସଏଫ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ରୁଟିନ ମଳ କଲଚର କଲେ ଏହା ମିଳେ ନାହିଁ । 

କଲଚରରେ ଯୁକ୍ତାତ୍ମକ ବାହାରିଲେ ଆମ୍ପିସିଲିନ ଓ ଜେଣ୍ଟାମାଇସିନ ଭଳି ଆଣ୍ଟିବାୟୋଟିକ ୨ରୁ ୩ ସପ୍ତାହ ପାଇଁ ଦିଆଯାଏ । ସୁରକ୍ଷିତ ଖାଦ୍ୟ, ପାଶ୍ଚୁରାଇଜ କ୍ଷୀର ଓ ଥଣ୍ଡା ମାଂସ ଖାଇବା ବର୍ଜନ କରି ଏହି ରୋଗ ପ୍ରତିଷେଧ କରାଯାଇପାରେ । ଯୁକ୍ତରାଷ୍ଟ୍ରରେ ଏହା ବର୍ଷକୁ ପ୍ରାୟ ୧୬୦୦ ଲୋକଙ୍କୁ ପ୍ରଭାବିତ କରିଥାଏ ଏବଂ ପ୍ରାୟ ୨୬୦ ଜଣଙ୍କର ମୃତ୍ୟୁ ଘଟିଥାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଡୁରେସ୍

**ଡୁରେସ୍** ଆଲବାନିଆର ଦ୍ୱିତୀୟ ବୃହତ୍ତମ ସହର ଏବଂ ବ୍ୟବସାୟ କରିବା ପାଇଁ ଦେଶର ପ୍ରମୁଖ କେନ୍ଦ୍ର ମଧ୍ୟରୁ ଅନ୍ୟତମ | ଏହା ଏକ ବନ୍ଦର ସହର ଏବଂ ଆଡ୍ରିଏଟିକ୍ ସାଗର ଉପକୂଳରେ ଏକ ସମତଳ ସମତଳ ଭୂମିରେ ଅବସ୍ଥିତ |

## ଆଧାର
## ଅଧିକ ତଥ୍ୟ 
* Durrës Municipal Website
ଶ୍ରେଣୀ:ସହର
ଶ୍ରେଣୀ:ଆଲବାନିଆ ସହର
ମୋହନା ସିଂ ଜିତରବାଲ

**ମୋହନ ସିଂ ଜିତରବାଲ** ଭାରତର ପ୍ରଥମ ମହିଳା ଯୁଦ୍ଧ ବିମାନ ଚାଳକମାନଙ୍କ ମଧ୍ୟରୁ ଅନ୍ୟତମ ଅଟନ୍ତି । ତାଙ୍କୁ ତାଙ୍କର ଦୁଇ ସହଯୋଗୀ ଭାବନା କଣ୍ଠ ଏବଂ ଅବନୀ ଚତୁର୍ବେଦୀଙ୍କ ସହ ପ୍ରଥମ ମହିଳା ଯୁଦ୍ଧ ବିମାନଚାଳକ ଭାବରେ ଘୋଷଣା କରାଯାଇଥିଲା । ଜୁନ ୨୦୧୬ ମସିହାରେ ଏହି ତ୍ରି ଭାରତୀୟ ବାୟୁସେନା ଯୁଦ୍ଧ ବିମାନ ସେନାଦଳରେ ଅନ୍ତର୍ଭୁକ୍ତ କରାଯାଇଥିଲା । ଦେଶର ସେବା କରିବା ପାଇଁ ସେମାନଙ୍କୁ ୧୮ ଜୁନ ୨୦୧୬ ମସିହାରେ ତତ୍କାଳୀନ ପ୍ରତିରକ୍ଷା ମନ୍ତ୍ରୀ ମନୋହର ପାରିକର ଆନୁଷ୍ଠାନିକ ଭାବରେ ନିର୍ଦ୍ଦେଶ ଦେଇଥିଲେ । ପରୀକ୍ଷାମୂଳକ ଭିତ୍ତିରେ ମହିଳାଙ୍କ ପାଇଁ ଭାରତୀୟ ବାୟୁସେନାରେ ଯୁଦ୍ଧ ବିମାନ ଖୋଲିବାକୁ ଭାରତ ସରକାର ନିଷ୍ପତ୍ତି ନେବା ପରେ ଏହି ତିନିଜଣ ମହିଳା ପ୍ରଥମେ ଏହି କାର୍ଯ୍ୟକ୍ରମ ପାଇଁ ମନୋନୀତ ହୋଇଥିଲେ ।

## ଜୀବନୀ
ମୋହନା ସିଂ ବାୟୁସେନା ବିଦ୍ୟାଳୟ, ନୂଆଦିଲ୍ଲୀ ଏବଂ ବିଟେକ୍ ଇଲେକ୍ଟ୍ରୋନିକ୍ସ ଆଣ୍ଡ କମ୍ୟୁନିକେସନ୍ରେ ଗ୍ଲୋବାଲ୍ ଇନଷ୍ଟିଚ୍ୟୁଟ୍ ଅଫ୍ ମ୍ୟାନେଜମେଣ୍ଟ ଆଣ୍ଡ ଏମର୍ଜିଂ ଟେକ୍ନୋଲୋଜି, ଅମୃତସର, ପଞ୍ଜାବରୁ ତାଙ୍କ ପାଠପଢ଼ା ସମାପ୍ତ କରିଛନ୍ତି । ତାଙ୍କ ପିତା ପ୍ରତାପ ସିଂ ଜଣେ ଭାରତୀୟ ବାୟୁସେନା କର୍ମଚାରୀ ଏବଂ ମାତା ମଞ୍ଜୁ ସିଂ ଜଣେ ଶିକ୍ଷକ ଅଟନ୍ତି । ମୋହନା ବଡ଼ ହେବାପରେ ରୋଲର ସ୍କେଟିଂ, ବ୍ୟାଡମିଣ୍ଟନ, ଗୀତ ଏବଂ ଚିତ୍ର ଭଳି ଅନ୍ୟାନ୍ୟ କାର୍ଯ୍ୟକଳାପକୁ ଭଲ ପାଉଥିଲେ ।

୯ ମାର୍ଚ୍ଚ ୨୦୨୦ ମସିହାରେରେ ତାଙ୍କୁ ରାଷ୍ଟ୍ରପତି ରାମ ନାଥ କୋବିନ୍ଦ ନାରୀ ଶକ୍ତି ପୁରସ୍କାରରେ  ପୁରସ୍କୃତ କରିଥିଲେ ।

## ବୃତ୍ତି
ଜୁନ ୨୦୧୯ ମସିହାରେ, ସେ ଭାରତୀୟ ବାୟୁସେନାର ପ୍ରଥମ ମହିଳା ଯୁଦ୍ଧ ବିମାନ ଚାଳକ ହୋଇଥିଲେ । ସେ ୨୦୧୯ ମସିହାରେ ଉଭୟ ଏୟାର-ଟୁ-ଏୟାର ଏବଂ ଏୟାର-ଟୁ-ଗ୍ରାଉଣ୍ଡ ଯୁଦ୍ଧ ମୋଡରେ ତାଲିମ ନେଇ ହକ୍ ଏମକେ.୧୩୨ରେ ୩୮୦ ଘଣ୍ଟାରୁ ଅଧିକ ଉଡ଼ାଣ ସମାପ୍ତ କରିଥିଲେ ।

## ଆଧାର
ଶ୍ରେଣୀ:ଭାରତୀୟ ମହିଳା ବିମାନଚାଳକ
ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ନାରୀଶକ୍ତି ପୁରସ୍କାର ବିଜେତା
ଶ୍ରେଣୀ:ଯୁଦ୍ଧରେ ଭାରତୀୟ ମହିଳା
ସତୀ ସାଧନୀ

**ସତୀ ସାଧନୀ** ଶୁତୀୟା ରାଜବଂଶର ଶେଷ ରାଣୀ ଥିଲେ । ସେ ରାଜା ଧର୍ମାଧ୍ୱଜପାଲଙ୍କ (ଧୀରନାରାୟଣ) ଝିଅ ଥିଲେ । ସେ ଆସାମର ସଦିୟାରେ ଜନ୍ମଗ୍ରହଣ କରିଥିଲେ । ପରେ ସେ ନିତ୍ୟପାଲଙ୍କୁ (ଛଦ୍ମନାମ ନିତାଇ) ବିବାହ କରିଥିଲେ ।

## ଇତିହାସ
୧୫୨୪ ମସିହାରେ, ଅହୋମ ନିତ୍ୟପାଲଙ୍କ ଦୁର୍ବଳ ନେତୃତ୍ୱର ସୁଯୋଗ ନେଇ ରାଜ୍ୟ ଉପରେ ଆକ୍ରମଣ କରି ସଦିୟାକୁ ପରାସ୍ତ କରି ନିତ୍ୟପାଲଙ୍କୁ ହତ୍ୟା କରିଥିଲେ । ଯେତେବେଳେ ଅହୋମ ବିରୋଧରେ ହୋଇଥିବା ଲଢେଇରେ ପ୍ରମୁଖ ଭୂମିକା ଗ୍ରହଣ କରିଥିବା ସାଧନୀଙ୍କୁ ସଦିୟାର ଅହୋମ ରାଜ୍ୟପାଳ ସଦିୟାଖୋଭା ଗୋହେନଙ୍କୁ ବିବାହ କରିବାକୁ କୁହାଯାଇଥିଲା, ପରେ ସେ ୧୫୨୪ ମସିହାରେ ସଦିୟା ନିକଟସ୍ଥ ଚନ୍ଦ୍ରଗିରି ପାହାଡ଼ ଉପରୁ ଡେଇଁ ନିଜ ଜୀବନକୁ ବଳିଦାନ ଦେଇଥିଲେ ।

## ଦିବସ
ଆସାମରେ ପ୍ରତିବର୍ଷ ୨୧ ଏପ୍ରିଲରେ ଶୁତୀୟା ରାଣୀଙ୍କଦ୍ୱାରା ଦିଆଯାଇଥିବା ବଳିଦାନକୁ ସମ୍ମାନ ଜଣାଇବା ପାଇଁ ସତୀ ସାଧନୀ ଦିବସ ଭାବରେ ପାଳନ କରାଯାଏ । ଆସାମ ସରକାର ଏହି ଦିନକୁ ରାଜ୍ୟ ଛୁଟିଦିନ ବୋଲି ଘୋଷଣା କରିଛନ୍ତି ।

## ପୁରସ୍କାର
ସତୀ ସାଧନୀ ପୁରସ୍କାର ଶୁତୀୟା ଜତି ଉନ୍ନୟନ ପରିଷଦଦ୍ୱାରା ପ୍ରତିଷ୍ଠିତ ହୋଇଥିଲା । କଳା, ସଂସ୍କୃତି ଏବଂ ସାହିତ୍ୟ କ୍ଷେତ୍ରରେ ଉଲ୍ଲେଖନୀୟ ଅବଦାନ ଥିବା ବ୍ୟକ୍ତିଙ୍କୁ ଏହି ପୁରସ୍କାର ପ୍ରଦାନ କରାଯାଇଥାଏ । ଏହି ସମ୍ମାନର ଚୟନ ପରିଷଦଦ୍ୱାରା ଗଠିତ ଏକ କମିଟିଦ୍ୱାରା ମନୋନୀତ ହୋଇଛି ।

## ଆଧାର
ଶ୍ରେଣୀ:୧୫୨୩ ମୃତ୍ୟୁ
ଶ୍ରେଣୀ:ଯୁଦ୍ଧରେ ଭାରତୀୟ ମହିଳା
ଡାରାଟୁମୁମାବ

uma

**ଡାରାଟୁମୁମାବ, ଏକ ବେପାର ନାମ** **ଡାରଜାଲେକ୍ସ,** ହେଉଛି ମଲ୍ଟିପ୍ଲ ମାୟେଲୋମା (ଏମଏମ) ଏବଂ ହାଲୁକା ଶୃଙ୍ଖଳ ଆମିଲଏଡୋସିସ ଚିକିତ୍ସା ପାଇଁ ବ୍ୟବହୃତ ଏକ ଔଷଧ ।  ଅନ୍ୟ ଚିକିତ୍ସା ବିଫଳ ହେଲେ ଏମଏମରେ ଏହା ବ୍ୟବହୃତ ହୁଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇନଫ୍ୟୁଜନ୍ ପ୍ରତିକ୍ରିୟା, ଥକ୍କା, ଜ୍ୱର, ଅଇ, ତରଳ ଝାଡ଼ା, ଫୁଲା, କାଶ, ଅଣ ନିଶ୍ୱାସ, ପେରିଫେରାଲ୍ ନ୍ୟୁରୋପାଥି ଏବଂ ନିମ୍ନ ରକ୍ତ କଣିକା ହୋଇପାରେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଫ୍ଲର୍ବିପ୍ରୋଫେନ

**ଫ୍ଲର୍ବିପ୍ରୋଫେନ** ହେଉଛି ଏକ ନନ୍‌ଷ୍ଟେରଏଡାଲ୍ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ (NSAIDs) ଯାହା ଯନ୍ତ୍ରଣା ଏବଂ ପ୍ରଦାହର ଚିକିତ୍ସା ପାଇଁ ବ୍ୟବହୃତ ହୁଏ ।  ପାଟିରେ ଏହା ଋତୁଶୂଳ, ରିଉମାଟଏଡ ଆର୍ଥ୍ରାଇଟିସ୍ ଏବଂ ଆଙ୍କିଲୋଜିଙ୍ଗ୍ ସ୍ପଣ୍ଡିଲାଇଟିସ ରୋଗମାନଙ୍କରେ ହେଉଥିବା କଷ୍ଟ ଲାଘବ ପାଇଁ ବ୍ୟବହୃତ ହୁଏ ।

ପାଟିଦ୍ୱାରା ଗ୍ରହଣ କରୁଥିବା ରୋଗୀଙ୍କର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଫୁଲା, ବୁକୁଜ୍ୱାଳା, ପାକଅନ୍ତନଳୀ ରକ୍ତସ୍ରାବ, ଅଇ, ଯକୃତ ସମସ୍ୟା ଏବଂ ଉଦବେଗ ହୋଇପାରେ । ୧୯୯୪ରେ ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ ହେଲା । ଯୁକ୍ତରାଷ୍ଟ୍ରରେ ୧୦୦ ମିଗ୍ରା ବିଶିଷ୍ଟ ୧୦୦ ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୬୬ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୯୨ ପାଉଣ୍ଡ ଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଘୁଙ୍ଗୁର

thumb| ଘୁଙ୍ଗୁରର ଏକ ଯୋଡ଼ି ।
thumb| କଥକ ନୃତ୍ୟଶିଳ୍ପୀ ନମ୍ରତା ରାୟ ୪୦୦ ଘୁଙ୍ଗୁର ପିନ୍ଧି ନୃତ୍ୟ ପରିବେଷଣ କରୁଥିବା ଦୃଶ୍ୟ ।
**ଘୁଙ୍ଗୁର** ହେଉଛି ଏକ ପ୍ରକାରର ଅଳଙ୍କାର ଯାହାକି ଭାରତୀୟ ଶାସ୍ତ୍ରୀୟ ସଙ୍ଗୀତ ପରିବେଷଣ କରିବାବେଳେ ନୃତ୍ୟକାରମାନେ ଗୋଡ଼ଗଣ୍ଠିରେ ପରିଧାନ କରନ୍ତି । ଏହା ଏକ ପ୍ରକାର ଧାତୁ ନିର୍ମିତ ଘଣ୍ଟି, ଯେଉଁଥିରୁ ଏକ ପ୍ରକାର ସଙ୍ଗୀତ ବାହାରେ ଏବଂ ଏକାଧିକ ଘୁଙ୍ଗୁରର ସମ୍ମିଶ୍ରଣରେ ଏକ ଘୁଙ୍ଗୁର ମାଳା ପ୍ରସ୍ତୁତ ହୋଇଥାଏ, ଯାହାକୁ ପରିଧାନ କରାଯାଏ । ଘୁଙ୍ଗୁର ମାଳାର ଆକାର ଓ ଏଥିରେ ବନ୍ଧାଯାଇଥିବା ଘଣ୍ଟିର ଆକାର ଅନୁସାରେ ଏଥିରୁ ବାହାରୁଥିବା ଶବ୍ଦର ପ୍ରକାର ବଦଳିଥାଏ । ଘୁଙ୍ଗୁର ପରିଧାନଦ୍ୱାରା ନୃତ୍ୟର କିଛି ତାଳ ପରିବେଷଣ କରାଯାଇଥାଏ । ଏହାକୁ ପାଦ ଉପରେ ଥିବା ବାଳଗଣ୍ଠିକୁ ଲାଗି ପିନ୍ଧାଯାଇଥାଏ । ଘୁଙ୍ଗୁରର ମାଳା ୫୦ଟି ଘଣ୍ଟିରୁ ଆରମ୍ଭ ହୋଇ ୨୦୦ କିମ୍ବା ତଦୁର୍ଦ୍ଧ୍ୱ ହୋଇଥାଏ । ଛୋଟ ପିଲାମାନେ ୫୦ ଘଣ୍ଟି ବିଶିଷ୍ଟ ଘୁଙ୍ଗୁର ପିନ୍ଧିବା ଆରମ୍ଭ କରିଥାନ୍ତି ଏବଂ ବୟସାନୁସାରେ ନୃତ୍ୟ ଶୈଳୀର ଆବଶ୍ୟକତା ଅନୁସାରେ ଏହାର ସଂଖ୍ୟା ଓ ଆକାର ବୃଦ୍ଧି ପାଇଥାଏ । ଭରତନାଟ୍ୟମ, କଥକ, କୁଚିପୁଡି, ମୋହିନୀୟାଟ୍ଟମ, ଲାବଣୀ, ଏବଂ ଓଡ଼ିଶୀ ଭଳି ଭାରତୀଯ ଶାସ୍ତ୍ରୀୟ ନୃତ୍ୟର ପାରମ୍ପାରିକ ପ୍ରଦର୍ଶନରେ ଘୁଙ୍ଗୁର ପିନ୍ଧାଯାଏ ।

## ନେପାଳ 
ଘୁଙ୍ଗୁରକୁ ନେପାଳର ଶାସ୍ତ୍ରୀୟ ନୃତ୍ୟଶିଳ୍ପୀମାନେ ମଧ୍ୟ ବ୍ୟବହାର କରନ୍ତି, ଯାହାକୁ ସେଠାରେ ଚାଁପ ବୋଲି କୁହାଯାଏ । ଏଥିରେ ୯ରୁ ୨୭ଟି ପିତ୍ତଳ ଘଣ୍ଟି ଥାଏ, ଯାହାକି ୨୩ ସେ.ମି. ଲମ୍ବ ଓ ୭.୫ ସେ.ମି. ଓସାର ବିଶିଷ୍ଟ କପଡ଼ାରେ ଗୁନ୍ଥାଯାଇଥାଏ ଏବଂ ଏହାକୁ ଅଳଙ୍କାର ଭାବରେ ଗୋଡ଼ଗଣ୍ଠିରେ ବନ୍ଧାଯାଇଥାଏ । ଗୀତ ଅନୁଯାୟୀ ନେପାଳୀମାନେ ବିଭିନ୍ନ ପ୍ରକାରର ଛୋଟ ଘଣ୍ଟି ବିଶିଷ୍ଟ କିମ୍ବା ବଡ଼ ଘଣ୍ଟି ବିଶିଷ୍ଟ ଚାଁପ ପିନ୍ଧିବାକୁ ବାଛିଥାନ୍ତି । ଏହି ଘଣ୍ଟିଗୁଡ଼ିକୁ ଘୁଙ୍ଗୁରା କୁହାଯାଏ ।

## ଘୁଙ୍ଗୁର ବାଦନ 
*ଘୁଙ୍ଗୁର ବାଦନ* ହେଉଛି ଏକ ପ୍ରକାର ସଙ୍ଗୀତ ଶୈଳୀ ଯାହାକି ଭାରତୀୟ କଥକ ନୃତ୍ୟଶିଳ୍ପୀ ଭି. ଅନୁରାଧା ସିଂହଙ୍କଦ୍ୱାରା ଆରମ୍ଭ କରାଯାଇଥିଲା । ଯେଉଁ କାର୍ଯ୍ୟକ୍ରମରେ ନୃତ୍ୟ କରିବାର ପରମ୍ପରା ନଥିଲା, ସେଠାରେ ସେ ଏହି ଘୁଙ୍ଗୁର ବାଦନ ଶୈଳୀର ପରିବେଷଣ କରିବା ଆରମ୍ଭ କରିଥିଲେ । ଏହା କେବଳ ପାଦର ଗତିବିଧି ଉପରେ ନିର୍ଭର କରିଥାଏ ।

## ଆଧାର 
ଶ୍ରେଣୀ:ନୃତ୍ୟ ଉପକରଣ
ଶ୍ରେଣୀ:ବାଦ୍ୟ ଯନ୍ତ୍ର
ଭଜନ

**ଭଜନ** କୌଣସି ଭାଷାରେ ଧାର୍ମିକ ବିଷୟବସ୍ତୁ କିମ୍ବା ଆଧ୍ୟାତ୍ମିକ ଚିନ୍ତାଧାରା, ବିଶେଷକରି ଭାରତୀୟ ଧର୍ମ ମଧ୍ୟରେ, କୌଣସି ଭକ୍ତି ଗୀତକୁ ବୁଝାଏ ।  ଭଜନମ ଶବ୍ଦର ଅର୍ଥ ଶ୍ରଦ୍ଧା ଓ ମୂଳ ଶବ୍ଦ ଭଜ (ସଂସ୍କୃତ: ଭଜନମ୍)ରୁ ଉତ୍ପନ୍ନ ହୋଇଛି, ଯାହାର ଅର୍ଥ ହେଉଛି 'ଭଜ ଗୋବିନ୍ଦମ୍' (ପୂଜ୍ ଗୋବିନ୍ଦ) ପରି ଶ୍ରଦ୍ଧା । ଭଜନ ଶବ୍ଦର ଅର୍ଥ ମଧ୍ୟ ବାଣ୍ଟିବା ଏବଂ ଗଣିତରେ ହରଣ/ବିଭାଜନ ।

'ଭଜନ' ଶବ୍ଦଟି ସାଧାରଣତଃ ଏକ ଗୋଷ୍ଠୀ କାର୍ଯ୍ୟକ୍ରମକୁ ବୁଝାଇବା ପାଇଁ ବ୍ୟବହୃତ ହୁଏ, ଯେଉଁଥିରେ ଜଣେ କିମ୍ବା ଏକାଧିକ ମୁଖ୍ୟ ଗାୟକ, ସଙ୍ଗୀତ ସହିତ ଏବଂ ବେଳେବେଳେ ନୃତ୍ୟ କରନ୍ତି । ସାଧାରଣତଃ ଭଜନ ସହିତ ତବଲା, ଢୋଲ, ଗିନି, ଝାଞ୍ଜ କିମ୍ବା ତମ୍ବୁର ଯନ୍ତ୍ର ଦିଆଯାଏ । ବିଟ୍ ବଜାୟ ରଖିବା ପାଇଁ ସାଧାରଣତଃ ହ୍ୟାଣ୍ଡହେଲ୍ଡ ଛୋଟ ସିମ୍ବାଲ୍ (କାର୍ଟାଲ) ମଧ୍ୟ ବ୍ୟବହୃତ ହୁଏ । ମନ୍ଦିରରେ, ଘରେ, ଖୋଲା ଗଛ ତଳେ, ନଦୀ କୂଳ ନିକଟରେ କିମ୍ବା ଐତିହାସିକ ମହତ୍ତ୍ୱପୂର୍ଣ୍ଣ ସ୍ଥାନରେ ଭଜନ ଗାନ କରାଯାଇଥାଏ । କୌଣସି ନିର୍ଦ୍ଦିଷ୍ଟ ପ୍ରଣାଳୀ କିମ୍ବା ନିର୍ଦ୍ଧାରିତ ନିୟମ ନଥିବାରୁ ଭଜନ ସାଧାରଣତଃ ଗୀତାତ୍ମକ ଓ ସଙ୍ଗୀତର ରାଗ ଉପରେ ଆଧାରିତ ହୋଇଥାଏ।  ଏହା ଭକ୍ତି ଆନ୍ଦୋଳନ ସମୟରେ ବିକଶିତ ହୋଇଥିବା ସଙ୍ଗୀତ ଓ କଳାର ଏକ ଶୈଳୀର ଅଟେ । ଏହା ହିନ୍ଦୁ ଧର୍ମ ତଥା ଜୈନ ଧର୍ମର ବିଭିନ୍ନ ପରମ୍ପରାରେ ଦେଖିବାକୁ ମିଳେ । ହିନ୍ଦୁ ଧର୍ମରେ ବୈଷ୍ଣବ ଧର୍ମରେ ଭଜନ ବିଶେଷ ଭାବରେ ପ୍ରଚଳିତ ।

ଶାସ୍ତ୍ରର ଧାରଣା, କିମ୍ବଦନ୍ତୀ ମହାକାବ୍ୟ, ସାଧୁସନ୍ଥଙ୍କ ଶିକ୍ଷା ଓ ଦେବତାଙ୍କ ପ୍ରତି ପ୍ରେମ ଭକ୍ତି ଭଜନରେ ସାଧାରଣ ବିଷୟ ଅଟେ । ଓଡ଼ିଶାର ସ୍ବର୍ଗତଃ ଭିକାରୀ ବଳ ଭଜନ ସମ୍ରାଟ ଭାବରେ ପରିଚିତ ।

## ଆଧାର 
ଶ୍ରେଣୀ:ସଙ୍ଗୀତ
ଗୋସେରେଲିନ

**ଗୋସେରେଲିନ, ଏକ ବେପାର ନାମ** **ଜୋଲାଡେକ୍ସ,** ହେଉଛି ପ୍ରୋଷ୍ଟେଟ୍ କର୍କଟ, ସ୍ତନ କର୍କଟ, ଏଣ୍ଡୋମେଟ୍ରିଓସିସ୍, ଜରାୟୁର ଅସ୍ୱାଭବିକ ରକ୍ତସ୍ରାବ ଏବଂ ଜରାୟୁ ଫାଇବ୍ରଏଡ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ପ୍ରୋଷ୍ଟେଟ କର୍କଟ ଚିକିତ୍ସାରେ ଏହା ମୁଷ୍କ ବା ଟେଷ୍ଟିକଲ୍ ଅପସାରଣ ପରିବର୍ତ୍ତେ ବ୍ୟବହୃତ ହୋଇପାରେ ।ଲିଉପ୍ରୋରେଲିନ ବିକଳ୍ପ ଭାବରେ ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଜ୍ୟରେ ୩.୬ ମିଗ୍ରା ପ୍ରତିରୋପଣର ମୂଲ୍ୟ ୨୦୨୧ ସୁଦ୍ଧା ୭୦ ପାଉଣ୍ଡ ଥିଲେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅରୁଣ ସ୍ତମ୍ଭ

**ଅରୁଣ ସ୍ତମ୍ଭ** (ସୂର୍ଯ୍ୟ ସ୍ତମ୍ଭ) ଏକ ଷୋହଳ ପାର୍ଶ୍ୱ ବିଶିଷ୍ଟ ୩୪ ଫୁଟ (୧୦ ମିଟର) ଉଚ୍ଚ ଗୋଟା କଳା ମୁଗୁନି ପଥର ସ୍ତମ୍ଭ ଅଟେ, ଯାହାର ଶୀର୍ଷରେ ଅରୁଣଙ୍କର (ସୂର୍ଯ୍ୟଙ୍କ ସାରଥୀ) ମୂର୍ତ୍ତି ରହିଛି । ଏହା ପୁରୀ ଜଗନ୍ନାଥ ମନ୍ଦିରର ସିଂହଦ୍ୱାର (ପୂର୍ବପଟ ଦ୍ୱାର)ଠାରୁ ପ୍ରାୟ ୨୦ ଫୁଟ (୬.୧ ମିଟର) ଦୂରରେ ଅବସ୍ଥିତ । ସ୍ତମ୍ଭରେ ସାମରିକ ଦୃଶ୍ୟ ଏବଂ ଅନ୍ୟାନ୍ୟ ଆକୃତିରେ ଖୋଦିତ ଏକ ଭବ୍ୟ ମୂଳଦୁଆ ରହିଛି । ଏହାର କ୍ୟାପିଟାଲକୁ ପଦ୍ମ ପାଖୁଡ଼ିର ଏକ ଶୃଙ୍ଖଳାଦ୍ୱାରା ଅଳଙ୍କୃତ କରାଯାଇଛି । ସ୍ତମ୍ଭ ଉପରେ ସୂର୍ଯ୍ୟ ଦେବତାଙ୍କୁ ପ୍ରାର୍ଥନା କରିବା ମୁଦ୍ରାରେ ଅରୁଣଙ୍କ ମୂର୍ତ୍ତି ରହିଛି । ସ୍ତମ୍ଭଟି ପ୍ରାୟ ୩୪ ଫୁଟ (୧୦.୫ ମିଟର) ଉଚ୍ଚତାରେ ରହିଛି ।

## କିମ୍ବଦନ୍ତୀ 
ଜଗନ୍ନାଥ ମନ୍ଦିରର ଇତିହାସ ମାଦଳ ପାଞ୍ଜି ହିସାବରେ, ଭୋଇ ରାଜା ଦିବ୍ୟସିଂହ ଦେବ ଦ୍ୱିତୀୟଙ୍କ ଶାସନ କାଳରେ କୋଣାର୍କ (ସୂର୍ଯ୍ୟ ମନ୍ଦିର)ରୁ ମରାଠା ଗୁରୁ 'ବ୍ରହ୍ମଚାରୀ ଗୋସାଇଁ' ଅରୁଣ ସ୍ତମ୍ଭକୁ ଆଣି ସିଂହଦ୍ୱାର ସମ୍ମୁଖରେ ସ୍ଥାପନ କରିଥିଲେ । ୧୮୧୫ ମସିହା ଅପ୍ରେଲ ୨୬ ତାରିଖରେ କଲିନ୍ ମାକେଞ୍ଜିଙ୍କ କଳାକାରମାନେ ପୁରୀ ସ୍ତମ୍ଭର ଏକ ରେଖାଚିତ୍ର ପ୍ରସ୍ତୁତ କରିଥିଲେ । ଅଷ୍ଟାଦଶ ଶତାବ୍ଦୀର ଶେଷ ତ୍ରୈମାସରେ କୋଣାର୍କରୁ ପୁରୀକୁ ଏହି ସ୍ତମ୍ଭ ସ୍ଥାନାନ୍ତରିତ ହୋଇଥିବା ଜଣାପଡିଛି । କୋଣାର୍କ ମନ୍ଦିରର ମୂଳ ମନ୍ଦିର ଧ୍ୱଂସ ପରେ ସେଠାରେ କୌଣସି ଦେବାଦେବୀଙ୍କୁ ପୂଜାକରାଯାଉ ନାହିଁ । ବୈଦିକ କାଳରୁ ସୂର୍ଯ୍ୟଙ୍କୁ ବିଷ୍ଣୁଙ୍କ ସହ ସମାନ ବୋଲି ଗ୍ରହଣ କରାଯାଏ । ତେଣୁ ପୁରୀର ବିଷ୍ଣୁ-ଜଗନ୍ନାଥଙ୍କ ମନ୍ଦିର ସମ୍ମୁଖରେ ରଖିବା ଯଥେଷ୍ଟ ଉପଯୁକ୍ତ ଥିଲା। 

ଅପରପକ୍ଷରେ ଆଉ କେତେକଙ୍କ ମତରେ ପ୍ରଥମ ନରସିଂହ ଦେବ ୧୩୦୦ ଖ୍ରୀଷ୍ଟାବ୍ଦରେ ଏହାକୁ ଶ୍ରୀମନ୍ଦିର ସମ୍ମୁଖରେ ସ୍ଥାପନ କରିଥିଲେ ।

## ଗ୍ୟାଲେରୀ 

ଫାଇଲ:Close view of the base of the Aruna-stambha in front of the Jagannatha Temple, Puri.jpg|ଅରୁଣ ସ୍ତମ୍ଭର ମୂଳର ଏକ ପୁରାତନ ଛବି 
ଫାଇଲ:The Black Pillar or Aruna Stambha of Konark Sun Temple in front of the Jagganath Temple at Puri, 1892 photo.jpg|ଶ୍ରୀମନ୍ଦିର ସମ୍ମୁଖରେ ଅବସ୍ଥିତ ଅରୁଣ ସ୍ତମ୍ଭର ଏକ ପୁରାତନ ଛବି 
ଫାଇଲ:Jagannath Temple, Puri 09.jpg|ସମ୍ପୂର୍ଣ୍ଣ ଅରୁଣ ସ୍ତମ୍ଭର ଏକ ଛବି 
ଫାଇଲ:Aruna pillar - 6.jpg|ଅରୁଣ ସ୍ତମ୍ଭର ମୂଳରେ ହୋଇଥିବା କଳାକୃତ୍ତି 

## ଆଧାର 
ଶ୍ରେଣୀ:ହିନ୍ଦୁ ଦେବତା
ଶ୍ରେଣୀ:ହିନ୍ଦୁ ମନ୍ଦିର
ଶ୍ରେଣୀ:ଜଗନ୍ନାଥ ମନ୍ଦିର
ଅରୁଣ

**ଅରୁଣ** () ହିନ୍ଦୁ ଧର୍ମରେ ସୂର୍ଯ୍ୟ ଦେବାତାଙ୍କ ସାରଥୀ ଅଟନ୍ତି । ସେ ଗରୁଡ଼ଙ୍କର ବଡ ଭାଇ ଏବଂ ଋଷି କଶ୍ୟପ ଓ ବିନତାଙ୍କ ପୁଅ । ତାଙ୍କର ସନ୍ତାନମାନେ ଥିଲେ ସମ୍ପତି ଏବଂ ଜାଟାୟୁ । ସେ ବୌଦ୍ଧ ଧର୍ମ ଏବଂ ଜୈନ ଧର୍ମ ସାହିତ୍ୟ ଏବଂ କଳାରେ ମଧ୍ୟ ସ୍ଥାନିତ ହୋଇଛନ୍ତି ।

## ଶାସ୍ତ୍ର ମତ 
### ଜନ୍ମ 
ଅରୁଣଙ୍କ ବିଷୟରେ ବିଭିନ୍ନ ଭାରତୀୟ ପୁରାଣ ଓ କିମ୍ବଦନ୍ତୀରେ ଦେଖିବାକୁ ମିଳେ । *ମହାଭାରତର* ବର୍ଣ୍ଣନା ଅନୁସାରେ, ସେ ତାଙ୍କ ଜନ୍ମ ସମୟ ହେବା ପୂର୍ବରୁ ଏକ ଅଣ୍ଡାରୁ ଜନ୍ମ ହୋଇଥିଲେ । ଏହି ବର୍ଣ୍ଣନା ଅନୁଯାୟୀ, କଶ୍ୟପ ଋଷି ଦକ୍ଷ ପ୍ରଜାପତିଙ୍କର ଦୁଇ ଝିଅ ବିନତା ଏବଂ କଦ୍ରୁଙ୍କୁ ବିବାହ କରିଥିଲେ । କଶ୍ୟପ ଋଷି ତାଙ୍କ ଦୁଇ ପତ୍ନୀଙ୍କୁ ସନ୍ତାନ ଇଚ୍ଛାକୁ ପୂରଣ କରିବାକୁ ଦୁଇଟି ବର ଦେଇଥିଲେ । କଦ୍ରୁ ଏକ ହଜାର 'ଦିର୍ଘଦେହ' (ଅର୍ଥାତ୍ ଦୀର୍ଘ ଶରୀର ବିଶିଷ୍ଟ; ନାଗ) ପୁଅମାନଙ୍କର ବର ମାଗିଥିଲେ ଏବଂ ବିନତା କେବଳ ଦୁଇଜଣ ଅତ୍ୟନ୍ତ ଶକ୍ତିଶାଳୀ 'ଦିବ୍ୟଦେହ' (ଅର୍ଥାତ୍ ଶରୀରରୁ ଦିବ୍ୟ ଶକ୍ତି ବାହରୁଥିବା) ପୁଅ ମାଗିଥିଲେ । କଶ୍ୟପ ଋଷ ସେମାନଙ୍କୁ ଆଶୀର୍ବାଦ ସଦେଇ ଜଙ୍ଗଲକୁ ଚାଲିଗଲେ । ପରେ କଦ୍ରୁ ଏକ ହଜାର ଅଣ୍ଡା ଜନ୍ମ ଦେଇଥିବା ବେଳେ ବିନତା ଦୁଇଟି ଅଣ୍ଡା ଜନ୍ମ ଦେଇଥିଲେ । ଏହି ଅଣ୍ଡାଗୁଡ଼ିକ ୫୦୦ ବର୍ଷ ଧରି ସେମିତି ରହିଥିଲେ ଏବଂ କଦ୍ରୁଙ୍କଠାରୁ ଜନ୍ମିତ ଅଣ୍ଡାଗୁଡ଼ିକରୁ ତାଙ୍କର ୧୦୦୦ ନାଗ ପୁତ୍ର ଜନ୍ମ ହୋଇଥିଲେ । ମାତ୍ର ବିନତାଙ୍କର ଅଣ୍ଡାଦୁଇଟିରୁ କେହି ଜନ୍ମ ହୋଇନଥିଲେ । କଦ୍ରୁଙ୍କର ପୁଅମାନଙ୍କୁ ଦେଖିବା ପରେ ଉତ୍ସୁକତାର ସହିତ ବିନତା ତାଙ୍କର ଗୋଟିଏ ଅଣ୍ଡାକୁ ଭାଙ୍ଗିଦେଇଥିଲେ, ଯେଉଁଥିରୁ ଅସମ୍ପୂର୍ଣ୍ଣ ଅରୁଣ ଜନ୍ମ ହୋଇଥିଲେ । ଯେହେତୁ ଅରୁଣ ସମୟ ପୂର୍ବରୁ ଜନ୍ମ ହୋଇଥିଲେ, ତାଙ୍କ ଶରୀର ସମ୍ପୂର୍ଣ୍ଣ ବିକଶିତ ହୋଇନଥିଲା । ଫଳରେ ସେ କ୍ରୋଧିତ ହୋଇ ତାଙ୍କ ମାଆ ବିନତାଙ୍କୁ ୫୦୦ ବର୍ଷ ଧରି କଦ୍ରୁଙ୍କର ଦାସୀ ଭାବରେ ରହିବାକୁ ଅଭିଶାପ ଦେଇଥିଲେ ଏବଂ ତାଙ୍କ ୨ୟ ପୁତ୍ରର ଜନ୍ମ ହେଲେ ସେ ତାଙ୍କୁ ମୁକ୍ତ କରିବ ବୋଲି କହିଥିଲେ । ମାଆଙ୍କୁ ଅଭିଶାପ ଦେବା ପରେ ସେ ଉଭେଇ ଯାଇଥିଲେ । ତାଙ୍କ ପିତା ଋଷି କଶ୍ୟପ ତାଙ୍କୁ ସୂର୍ଯ୍ୟଦେବଙ୍କ ରଥର ସାରଥୀ ହେବାକୁ ପଠାଇଥିଲେ । ୫୦୦ ବର୍ଷର ଦାସତ୍ୱ ପରେ ବିନତାଙ୍କର ୨ୟ ଅଣ୍ଡାରୁ ବିଷ୍ଣୁଙ୍କ ବାହାନ ଗରୁଡ଼ ଜନ୍ମ ହୋଇ ତାଙ୍କୁ ଦାସତ୍ୱରୁ ମୁକ୍ତ କରିଥିଲେ ।

### ପୁରାଣରେ 
*ରାମାୟଣ* ଅନୁଯାୟୀ ଅରୁଣା ଶିଆନିଙ୍କୁ ବିବାହ କରିଥିଲେ । ତାଙ୍କର ଦୁଇ ଜଣ ପୁଅ ଥିଲେ; ଜାଟାୟୁ ଏବଂ ସମ୍ପତି । ତାଙ୍କର ଉଭୟ ପୁତ୍ର ରାମାୟଣରେ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥିଲେ ।

ମହାଭାରତର ଏକ କିମ୍ବଦନ୍ତୀ ଅନୁସାରେ ସୂର୍ଯ୍ୟଦେବ ତାଙ୍କ ଦିବ୍ୟ ରଥ ଓ ସାରଥୀ ଅରୁଣଙ୍କୁ ତାଙ୍କ ପୁତ୍ର କର୍ଣ୍ଣଙ୍କର ସହାୟତା ପାଇଁ ପଠାଇଥିଲେ, ମାତ୍ର ତାଙ୍କ ସମକକ୍ଷ ଅର୍ଜୁନଙ୍କୁ ସେ ପରାସ୍ତ କରିବାକୁ କାହାରି ଆବଶ୍ୟକତା ନ ନେବାକୁ ସେ ଏହି ପ୍ରସ୍ତାବକୁ ପ୍ରତ୍ୟାକ୍ଷାନ କରିଥିଲେ ।

*ରାମାୟଣ*ରୁ ଉଦ୍ଦୃତ ଭାରତୀୟ ଲୋକଥାରେ ପ୍ରଚଳିତ ଅନ୍ୟ ଏକ କିମ୍ବଦନ୍ତୀ ଅନୁସାରେ, ଅରୁଣ ଏକଦା ଅରୁଣୀ ନାମ ଜଣେ ମହିଳା ରୂପରେ ଇନ୍ଦ୍ରଙ୍କର ନିକଟତର ହୋଇଥିଲେ । ଇନ୍ଦ୍ର ଅରୁଣୀଙ୍କ ପ୍ରେମରେ ପଡ଼ିଯାଇଥିଲା ତାଙ୍କ ତାଙ୍କ ଔରସରୁ ବାଳୀ ଜନ୍ମ ହୋଇଥିଲେ । ପରଦିନ ସୂର୍ଯ୍ୟଙ୍କ ଅନୁରୋଧରେ ଅରୁଣ ପୁଣିଥର ନାରୀ ରୂପରେ ଇନ୍ଦ୍ରଙ୍କ ପାଖକୁ ଯାଇଥିଲା ଏବଂ ତାଙ୍କ ଔରସରୁ ସୁଗ୍ରୀବ ଜନ୍ମ ହୋଇଥିଲେ । ଉଭୟ ପିଲାଙ୍କୁ ପାଳିବା ପାଇଁ ଅହଲ୍ୟାଙ୍କୁ ଦିଆଯାଇଥିଲା, କିନ୍ତୁ ତାଙ୍କ ସ୍ୱାମୀ ମହର୍ଷି ଗୌତମ ସେମାନଙ୍କୁ ଅଭିଶାପ ଦେଇଥିଲେ, ଫଳସ୍ୱରୂପ ଉଭୟ ବାଳୀ ଓ ସୁଗ୍ରୀବ ମାଙ୍କଡ଼ରେ ପରିଣତ ହୋଇଥିଲେ ।

## ଆଧାର 
## ବାହାର ଆଧାର 
**Dictionary of Hindu Lore and Legend* () by Anna Dallapiccola
* Monier Monier-Williams: *A Sanskrit-English Dictionary*. Oxford U Pr, 1899.
* Robert Graves: *The Greek Myths*. 1955.
**Devī-Bhāgavata Purāṇa* 10:13
* 
* 

ଶ୍ରେଣୀ:ରାମାୟଣର ଚରିତ୍ର
ଶ୍ରେଣୀ:ହିନ୍ଦୁ ଦେବତା
ନୟନତାରା (ମରାଠୀ ଅଭିନେତ୍ରୀ)

**ନୟନତାରା** (୧୯୫୦ - ୩୦ ନଭେମ୍ବର ୨୦୧୪) ଜଣେ ଭାରତୀୟ ଅଭିନେତ୍ରୀ ଥିଲେ, ଯିଏକି ମରାଠୀ କଥାଚିତ୍ର, ଦୂରଦର୍ଶନ ଏବଂ ଥିଏଟରରେ ଆଦିରେ କାମ କରୁଥିଲେ । ସେ *ଐଶି ହି ବାନୱା ବାନୱି* (୧୯୮୮)ରେ ଲୀଲାବାଇ କଲବୋର୍ ଭୂମିକା ପାଇଁ ଜଣାଶୁଣା ଥିଲେ ।

## ଅଭିନୀତ କଥାଚିତ୍ର 
* *ଆହି ପାହିଜେ* (୧୯୮୮)
* *ଖିଲାଡି ୪୨୦* (୨୦୦୦)
* *ଜିଗର* (୧୯୯୮)
* *ଐଶି ହି ବାନୱା ବାନୱି* (୧୯୮୮)
* *ବାଲା ଗୌ କାଶୀ ଅଙ୍ଗାଇ* (୧୯୭୭)
* *ସାଗାଲିକାଡେ ବମ୍ବାବମ୍ବ୍* (୧୯୮୮)

## ଆଧାର 
## ବାହାର ଲିଙ୍କ୍ 
* 
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ମରାଠୀ କଥାଚିତ୍ର ଅଭିନେତ୍ରୀ
ଶ୍ରେଣୀ:୨୦୧୪ ମୃତ୍ୟୁ
ଶ୍ରେଣୀ:୧୯୫୦ ଜନ୍ମ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶିବାଙ୍ଗୀ ସିଂ

**ଲେଫ୍ଟନାଣ୍ଟ ଶିବାଙ୍ଗୀ** (ଜନ୍ମ ୧୫ ମାର୍ଚ୍ଚ ୧୯୯୫) ଭାରତୀୟ ନୌସେନାରେ କାର୍ଯ୍ୟ କରୁଥିବା ଜଣେ ଭାରତୀୟ ଅଟନ୍ତି । ବିହାରର ମୁଜାଫରପୁର ଜିଲ୍ଲାର ଫତେହାବାଦ ଗ୍ରାମରେ ଶିବାଙ୍ଗୀ ରହୁଥିଲେ ଏବଂ ସେ ୨ ଡିସେମ୍ବର ୨୦୧୯ ମସିହାରେ ପ୍ରଥମ ମହିଳା ଭାରତୀୟ ନୌସେନା ପାଇଲଟ ହୋଇଥିଲେ ।

## ପ୍ରାରମ୍ଭିକ ଜୀବନ
ଶିବାଙ୍ଗୀ ସିଂ ୧୫ ମାର୍ଚ୍ଚ ୧୯୯୫ ମସିହାରେ ବିହାରର ମୁଜାଫରପୁର ଜିଲ୍ଲାର ସ୍କୁଲ ଶିକ୍ଷକ ହରି ଭୂଷଣ ସିଂ ଏବଂ  ପ୍ରିୟଙ୍କା ସିଂଙ୍କ ଘରେ ଜନ୍ମଗ୍ରହଣ କରିଥିଲେ । ଶିବାଙ୍ଗୀ ଏକ କୃଷି ପରିବାରରୁ ଆସିଛନ୍ତି । ପିଲାଦିନେ ସେ ନିଜ ଗାଁରେ ଏକ ରାଜନୈତିକ ସମାବେଶରେ ଯୋଗଦେବା ପାଇଁ ହେଲିକପ୍ଟର ବ୍ୟବହାର କରୁଥିବା ଜଣେ ରାଜନେତାଙ୍କୁ ଦେଖି ତାଙ୍କୁ ପାଇଲଟ ହେବାପାଇଁ ପ୍ରେରଣା ମିଳିଥିଲା । ତାଙ୍କ ମାତା ପ୍ରିୟଙ୍କା ଜଣେ ଗୃହିଣୀ ଅଟନ୍ତି ।

ସେ ସିକ୍କିମ ମଣିପାଲ ଇନଷ୍ଟିଚ୍ୟୁଟ୍ ଅଫ୍ ଟେକ୍ନୋଲୋଜିରୁ ମେକାନିକାଲ୍ ଇଞ୍ଜିନିୟରିଂରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ପରେ ସେ ଶିବାଙ୍ଗୀ ଜୟପୁରର ମାଲାଭିଆ ନ୍ୟାସନାଲ ଇନଷ୍ଟିଚ୍ୟୁଟ୍ ଅଫ୍ ଟେକ୍ନୋଲୋଜିରେ ଅଧ୍ୟୟନ ଆରମ୍ଭ କରିଥିଲେ ।

## ବୃତ୍ତି
ଶିବାଙ୍ଗୀଙ୍କୁ ସର୍ଟ ସର୍ଭିସ କମିଶନ (ଏସଏସସି)-ପାଇଲଟ ଏଣ୍ଟ୍ରି ସ୍କିମ ଅଧୀନରେ ଭାରତୀୟ ନୌସେନାରେ ଅନ୍ତର୍ଭୁକ୍ତ କରାଯାଇଥିଲା । ଜୁନ ୨୦୧୮ ମସିହାରେ, ତାଙ୍କୁ ଭାରତୀୟ ନୌସେନାରେ ନିଯୁକ୍ତ କରାଯାଇଥିଲା । ସେ ଲଗାତାର ଦୁଇଟି ପାଠ୍ୟକ୍ରମ ଗ୍ରହଣ କଲେ; ପ୍ରଥମେ ଭାରତୀୟ ନାଭାଲ୍ ଏକାଡେମୀରେ ନାଭାଲ୍ ଓରିଏଣ୍ଟେସନ୍ ପାଠ୍ୟକ୍ରମ ଏବଂ ଦ୍ୱିତୀୟରେ ବାୟୁସେନା ଏକାଡେମୀରେ ଯେଉଁଠାରେ ସେ ପାଇଲଟସ୍ (PC 7 MkII) ବିମାନରେ ତାଲିମ ଦେଇଥିଲେ । ଡିସେମ୍ବର ୨୦୧୯ ମସିହାର ଛଅ ମାସ ପୂର୍ବରୁ, ସେ ଭାରତୀୟ ନାଭାଲ୍ ଏୟାର ସ୍କ୍ୱାର୍ଡନ ୫୫୦ରେ ଡୋର୍ନିଅର ବିମାନ ଉଡ଼ିବା ଶିଖିଲେ ।

ଭାରତୀୟ ନୌସେନାର ପ୍ରଥମ ତିନି ପାଇଲଟଙ୍କ ମଧ୍ୟରେ ଶିବଙ୍ଗୀଙ୍କ ସହିତ, ଶୁଭଙ୍ଗି ସ୍ୱରୂପା ଏବଂ ଦିବ୍ୟା ଶର୍ମା ମଧ୍ୟ ଅଛନ୍ତି । ସେ ଡିସେମ୍ବର ୨୦୧୯ ମସିହା ସୁଦ୍ଧା ତାଲିମ ସମାପ୍ତ କରିବା ପରେ ସାମୁଦ୍ରିକ ରେକନାନ୍ସାନ୍ସ (MR) ବିମାନରେ ଏକ ଅପରେଟିଭ୍ ପାଇଲଟ୍ ହେବାର ଯୋଜନା ରଖିଛନ୍ତି ।

## ଆଧାର 
ଶ୍ରେଣୀ:୧୯୯୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ମହିଳା ବିମାନଚାଳକ
ଶ୍ରେଣୀ:ଯୁଦ୍ଧରେ ଭାରତୀୟ ମହିଳା
ଉଷା (ଟେଲି ଫିଲ୍ମ)

**ଉଷା** ୧୯୮୭ ମସିହାରେ ଡିଡି ଓଡ଼ିଆରେ ପ୍ରସାରିତ ହୋଇଥିବା ପ୍ରଥମ ଓଡ଼ିଆ ଟେଲି ଫିଲ୍ମ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ନିତାଇ ପାଲିତ ।

୨୯ ଜୁନ ୨୦୨୩ରେ ଫିଲ୍ମ ଜର୍ଣ୍ଣାଲିଷ୍ଟ୍‌ସ ଫୋରମ୍‌ର ୧୯ଶ ସ୍ମୃତିଛାୟା କାର୍ଯ୍ୟକ୍ରମରେ ଏହି କଥାଚିତ୍ରଟି ପ୍ରଦର୍ଶିତ ହେବ ।

## ଅଭିନୟ
* ଅକ୍ଷୟ ମହାନ୍ତି

## ଗୀତ ଏବଂ ସଙ୍ଗୀତ
ଜଣାଶୁଣା ସଙ୍ଗୀତକାର ଅକ୍ଷୟ ମହାନ୍ତି ଏହି କଥାଚିତ୍ରଟିର ଗୀତ ରଚନା କରିଥିଲେ ଏବଂ ସଙ୍ଗୀତ ନିର୍ଦ୍ଦେଶନା ଦେଇଥଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଶ୍ରେଣୀ:୧୯୮୭ର ଓଡ଼ିଆ କଥାଚିତ୍ର
ଶ୍ରେଣୀ:ସ୍ମୃତିଛାୟା
ରକ୍ତବାହୁ

ମାଦଳା ପାଞ୍ଜିର ତଥ୍ୟ ଅନୁଯାୟୀ ଜଗନ୍ନାଥ ମନ୍ଦିରକୁ ଆକ୍ରମଣ କରିବାରେ **ରକ୍ତବାହୁ** ହେଉଛି ପ୍ରଥମ ଯବନ ଆକ୍ରମଣକାରୀ । ଏଥିରେ ଇପଲବ୍ଧ ତଥ୍ୟ ଅନୁଯାୟୀ ସେ ଓଡ଼ିଶାର ତତ୍‌କାଳୀନ ରାଜା ସୁବର୍ଣ୍ଣଦେବଙ୍କୁ ପରାସ୍ତ କରିବା ପରେ ଜଗନ୍ନାଥ ମନ୍ଦିରକୁ ଆକ୍ରମଣ କରିବାକୁ ସମର୍ଥ ହୋଇଥିଲେ ।

ମାଦଳା ପାଞ୍ଜିରେ ଉପଲବ୍ଧ ତଥ୍ୟ ଅନୁଯାୟୀ ରକ୍ତବାହୁଙ୍କ ଆକ୍ରମଣ ସମୟରେ ଓଡ଼ିଶାର ସୋଭନଦେବ ନାମକ ଜଣେ ରାଜା ପ୍ରଭୁ ଜଗନ୍ନାଥ, ବଳଭଦ୍ର ଏବଂ ଦେବୀ ସୁଭଦ୍ରାଙ୍କ ପ୍ରତିମୂର୍ତ୍ତିକୁ ଉଦ୍ଧାର କରି ଅନ୍ୟତ୍ର ନେବାକୁ ସମର୍ଥ ହେଲେ ।  ଯବନ ଆକ୍ରମଣରୁ ରକ୍ଷା କରିବା ପାଇଁ ସୋନପୁର ନିକଟସ୍ଥ ଏକ ଗୁମ୍ଫାରେ ଚତୁର୍ଧା ମୂର୍ତ୍ତିକୁ ଲୁଚାଇ ରଖାଯାଇଥିଲା । ଏହି ସମୟରେ ଚତୁର୍ଧା ମୁରତି ପାତାଳୀ ହୋଇଥିବାରୁ ଏହା ପାତାଳୀ ଶ୍ରୀକ୍ଷେତ୍ର ନାମରେ ପ୍ରସିଦ୍ଧି ଲାଭ କରିଛି ।
## ପରିଚୟ 
ରାଜା ଶୋଭନ ଦେବଙ୍କ ୨ୟ ଅଙ୍କରେ ରକ୍ତବାହୁ ନାମକ ଜଣେ ବିଦେଶୀ ପୁରୀ ଜଗନ୍ନାଥ ମନ୍ଦିର ଉପରେ ଆକ୍ରମଣ କରିଥିଲେ । ରକ୍ତବାହୁଙ୍କ ପରିଚୟ ନେଇ ବିଭିନ୍ନ ଐତିହାସିକ ଭିନ୍ନ ଭିନ୍ନ ମତ ପ୍ରଦାନ କରିଛନ୍ତି । ଡଃ କୃଷ୍ଣଚନ୍ଦ୍ର ପାଣିଗ୍ରାହୀ ରକ୍ତବାହୁଙ୍କୁ ରାଷ୍ଟ୍ରକୂଟ ରାଜା ଗୋବିନ୍ଦ-୩ୟ (Govinda III)ଭାବେ ଚିହ୍ନଟ କରିଛନ୍ତି । ତାଙ୍କ ମତରେ ମାଦଳା ପାଞ୍ଜିରେ ବର୍ଣ୍ଣିତ ଶୋଭନଦେବ ହେଉଛନ୍ତି ଭୌମକର ରାଜା ଶୁଭଙ୍କର ଦେବ-ପ୍ରଥମ । ଐତିହାସିକ ଆର୍ ଡି ବାନାର୍ଜୀଙ୍କ ମତରେ ରକ୍ତବାହୁ କୁଶାଣ ରାଜ୍ୟର ଏକ ଯବନ ସେନାପତି । ଅନ୍ୟ କେତେକ ଐତିହାସିକମାନେ ମତ ଦେଇଛନ୍ତି ଯେ ରକ୍ତବାହୁ ଶ୍ରୀଲଙ୍କାରୁ ସମୁଦ୍ର ପଥରେ ଆସିଥିବା ଏକ ଆକ୍ରମଣକାରୀ, ଯିଏ ସମୁଦ୍ର ପଥରେ ପୁରୀକୁ ଆସିଥିଲେ ଏବଂ ଜଗନ୍ନାଥ ମନ୍ଦିର ଆକ୍ରମଣ କରି ଶ୍ରୀକ୍ଷେତ୍ରରେ ହଇଚଇ ସୃଷ୍ଟି କରିଥିଲେ । ଅନ୍ୟ କେତେକଙ୍କ ମତରେ ରକ୍ତବାହୁ ଏକ କାଳ୍ପନିକ ଚରିତ୍ର ।

## ଆଧାର 
ଶ୍ରେଣୀ:ଜଗନ୍ନାଥ
ଛବିର ମଣିଷ

**ଛବିର ମଣିଷ** ୧୯୯୦ ମସିହାରେ ଡିଡି ଓଡ଼ିଆରେ ପ୍ରସାରିତ ହୋଇଥିବା ଏକ ଓଡ଼ିଆ ଟେଲି ଫିଲ୍ମ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ପ୍ରଣବ ଦାସ ।

## ଅଭିନୟ
* ବିଜୟ ପଟ୍ଟନାୟକ

## ଗୀତ ଏବଂ ସଙ୍ଗୀତ
### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଶ୍ରେଣୀ:୧୯୯୦ର ଓଡ଼ିଆ କଥାଚିତ୍ର
ଡୁର୍ଭାଲୁମାବ

**ଡୁର୍ଭାଲୁମାବ, ଏକ ବେପାର ନାମ** **ଇମ୍ଫିଞ୍ଜି,** ହେଉଛି ଏକ ଔଷଧ ଯାହା ଅଣ-ଛୋଟ କୋଷ ଫୁସଫୁସ କର୍କଟ (NSCLC) ଏବଂ ଛୋଟ କୋଷ ଫୁସଫୁସ କର୍କଟର (SCLC) ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା  ବ୍ୟବହୃତ ହୁଏ ଯେତେବେଳେ ଉକ୍ତ ରୋଗରେ ପିଡି-ଏଲ୧ (PD-L1) ନାମକ ଏକ ପୁଷ୍ଟିସାର ଉତ୍ପାଦିତ ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଇମ୍ମୁନ-ମାଧ୍ୟମ କ୍ଷତି ହୋଇପାରେ ।  ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩,୯୦୦ ଡଲାର ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନେପାଳର ରାଜା

**ନେପାଳର ରାଜା** (ପାରମ୍ପାରିକ ଭାବରେ **ମହାରାଜାଧିରାଜ** ଭାବରେ ଜଣାଶୁଣା) () ୧୭୬୮ ମସିହାରୁ ୨୦୦୮ ପର୍ଯ୍ୟନ୍ତ ନେପାଳର ରାଜ୍ୟ ମୁଖ୍ୟ ତଥା ସର୍ବୋଚ୍ଚ ପଦାଧିକାରୀ ଥିଲେ । ଏହି ପଦରେ ଥିବା ବ୍ୟକ୍ତି ନେପାଳର ରାଜତନ୍ତ୍ରର ମୁଖ୍ୟ ଭାବରେ କାର୍ଯ୍ୟ କରୁଥିଲେ । ଏହି ରାଜାମାନେ ମୁଖ୍ୟତଃ ଶାହା ରାଜବଂଶର ଦାୟଦ ଥିଲେ । ୨୮ ମଇ ୨୦୦୮ରେ ନେପାଳ ସରକାରଙ୍କ ପ୍ରଥମ ବିଧାନ ସଭାର ଗଠନ ପରେ ରାଜତନ୍ତ୍ରକୁ ରଦ୍ଦ କରାଯାଇଥିଲା । ସେହି ବର୍ଷ ଅକ୍ଟୋବରରେ ମୁସ୍ତାଙ୍ଗ, ବଝାଙ୍ଗ, ସାଲୟନ୍ ଏବଂ ଜାଜରକୋଟ ଭାବରେ ଥିବା ପଦବୀଗୁଡ଼ିକୁ ରଦ୍ଦ କରିଦିଆଯାଇଥିଲା ।

## ଇତିହାସ 
୧୭୬୮ ମସିହର ସେପ୍ଟେମ୍ବର ୨୫ ତାରିଖରେ ଗୋର୍ଖା ରାଜା ପୃଥ୍ୱୀରାଜ ନାରାୟଣ ଶାହାଙ୍କଦ୍ୱାରା ନେପାଳ ରାଜ୍ୟର ସ୍ଥାପନା କରାଯାଇଥିଲା । ସେ ଶାହା ସାମ୍ରାଜ୍ୟ ଅଧିନରେ କାଠମାଣ୍ଡୁ, ପତନ ଏବଂ ଭକ୍ତପୁର ରାଜ୍ୟକୁ ମିଶାଇ ଏହି ରାଜ୍ୟର ପ୍ରତିଷ୍ଠା କରିଥିଲେ । ନେପାଳ ରାଜ୍ୟ ଏହାର ଅଧିକାଂଶ ଇତିହାସ ପାଇଁ ଏକ ସମ୍ପୂର୍ଣ୍ଣ ରାଜତନ୍ତ୍ର ଥିଲା । ଅବଶ୍ୟ, ୧୮୪୬ରୁ ୧୯୫୧ ବିପ୍ଳବ ପର୍ଯ୍ୟନ୍ତ, ନେପାଳ ରଣା ରାଜବଂଶର ଦାୟଦ ଥିବା ପ୍ରଧାନମନ୍ତ୍ରୀଙ୍କଦ୍ୱାରା ଶାସନ ହୋଇଥିଲା ଏବଂ ଶାହା ସାମ୍ରାଜ୍ୟର ଭୂମିକା ହ୍ରାସ ପାଇଥିଲା । ନଭେମ୍ବର ୧୯୯୦ରେ, ଜନ ଆନ୍ଦୋଳନ ପରେ ଏକ ନୂତନ ସମ୍ବିଧାନ ଗୃହୀତ ହେଲା ଏବଂ ଦେଶ ଏକ ସାମ୍ବିଧାନିକ ରାଜତନ୍ତ୍ରରେ ପରିଣତ ହୋଇଥିଲା ।

### ନେପାଳର ଗୃହଯୁଦ୍ଧ 
୧୩ ଫେବୃଆରୀ ୧୯୯୬ରେ, କମ୍ୟୁନିଷ୍ଟ ପାର୍ଟି ଅଫ୍ ନେପାଳ (ମାଓବାଦୀ)ଦ୍ୱାରା ନେପାଳ ଗୃହଯୁଦ୍ଧର ଆରମ୍ଭ ହୋଇଥିଲା, ଯେଉଁଥିରେ ରାଜତନ୍ତ୍ରକୁ ରଦ୍ଧ କରାଯାଇ ସାଧାରଣତନ୍ତ୍ର ଆରମ୍ଭ ହୋଇଥିଲା ।

#### ନେପାଳର ରାଜକୀୟ ହତ୍ୟାକାଣ୍ଡ 
୧ ଜୁନ ୨୦୦୧ରେ, ରାଜା ବୀରେନ୍ଦ୍ର ଏବଂ ରାଣୀ ଐଶ୍ୱର୍ଯ୍ୟାଙ୍କ ସମେତ ରାଜ ପରିବାରର ନଅ ଜଣ ସଦସ୍ୟଙ୍କୁ ରାଜଭବନରେ ଗୁଳିକରି ହତ୍ୟା କରାଯାଇଥିଲା । ଏହି ହତ୍ୟାକାଣ୍ଡ ପଛରେ ଯୁବରାଜ ଦୀପେନ୍ଦ୍ରଙ୍କ ସମ୍ପୃକ୍ତି ଥିବା କଥା ଏକ ସରକାରୀ ଅନୁସନ୍ଧାନରୁ ଜଣାପଡ଼ିଥିଲା । କିନ୍ତୁ ଏହି ଅନୁସନ୍ଧାନକୁ ଅଧିକାଂଶ ନେପାଳୀ ଲୋକ ସଠିକ୍ ବୋଲି ମାନନ୍ତି ନାହିଁ, କାରଣ ଏହି ଘଟଣା ପଛରେ ବୀରେନ୍ଦ୍ରଙ୍କ ହାତ ଥିବାର କିଛି ପ୍ରମାଣ ମିଳିନଥିଲା । ତା' ଛଡ଼ା ସେ ଅନ୍ୟମାନଙ୍କୁ ଗୁଳି କରିବା ପରେ ନିଜେ ନିଜକୁ କରିଦେଇଥିବାରୁ ଏହା ପଛରେ ଅନ୍ୟ କାହାର ହାତ ଥିବା କଥା ଲୋକମାନେ ବିଶ୍ୱାସ କରନ୍ତି । ଏହି ହତ୍ୟାକାଣ୍ଡ ପରେ ଦୀପେନ୍ଦ୍ର କୋମାରେ ଥିବାବେଳେ ତାଙ୍କୁ ନେପାଳର ରାଜା ଘୋଷିତ କରାଯାଇଥିଲା । ୪ ଜୁନ ୨୦୦୧ରେ ତାଙ୍କ ମୃତ୍ୟୁ ହେବାରୁ ସେ ମାତ୍ର ୩ ଦିନ ଧରି ଏହି ପଦବୀରେ ଥିଲେ । ତାଙ୍କ କାକା ପ୍ରିନ୍ସ ଜ୍ଞାନେନ୍ଦ୍ର ଏହି ତିନି ଦିନ ପାଇଁ ରାଜାଙ୍କ ଅନୁପସ୍ଥିତିରେ କାର୍ଯ୍ୟକାରୀ ରାଜା ଭାବରେ ନିଯୁକ୍ତ ହୋଇଥିଲେ ଏବଂ ଦୀପେନ୍ଦ୍ରଙ୍କ ମୃତ୍ୟୁ ପରେ ସେ ସିଂହାସନର ଉତ୍ତରାଧିକାରୀ ଭାବରେ ରାଜା ହୋଇଥିଲେ ।

#### ହତ୍ୟାକାଣ୍ଡ ପରେ 
୧ ଫେବୃଆରୀ ୨୦୦୫ରେ, ଗୃହଯୁଦ୍ଧ ଫଳରେ ସୁରକ୍ଷା ବ୍ୟବସ୍ଥା ଦୁର୍ବଳ ହୋଇପଡ଼ିବା ପରେ ରାଜା ଜ୍ଞାନେନ୍ଦ୍ର ଜରୁରୀକାଳିନ ପରିସ୍ଥିତିର ଘୋଷଣା କରିଥିଲେ ଏବଂ ଦେଶର ସମ୍ପୂର୍ଣ୍ଣ ନିୟନ୍ତ୍ରଣ ନିଜ ଅଧିନକୁ ଆଣିଥିଲେ । ୨୪ ଅପ୍ରେଲ ୨୦୦୬ରେ, ଜନ ଆନ୍ଦୋଳନ ପରେ, ରାଜା ସମ୍ପୂର୍ଣ୍ଣ କ୍ଷମତା ତ୍ୟାଗ କରିବାକୁ ଏବଂ ଲୋକ ସଭା ପୁନଃ ସ୍ଥାପନ କରିବାକୁ ରାଜି ହୋଇଥିଲେ । ୨୧ ନଭେମ୍ବର ୨୦୦୬ରେ, ବ୍ୟାପକ ଶାନ୍ତି ଚୁକ୍ତିନାମା ସ୍ୱାକ୍ଷର ହେବା ସହିତ ଗୃହଯୁଦ୍ଧ ସମାପ୍ତ ହୋଇଥିଲା । ୧୫ ଜାନୁୟାରୀ ୨୦୦୭ରେ, ନୂତନ ଭାବରେ ଗଠିତ ମଧ୍ୟବର୍ତ୍ତୀ ବିଧାନ ସଭାଦ୍ୱାରା ରାଜାଙ୍କୁ ତାଙ୍କ କାର୍ଯ୍ୟଭାରରୁ ନିଲମ୍ବିତ କରାଯାଇଥିଲା । ଶେଷରେ, ୨୮ ମଇ ୨୦୦୮ରେ, ପ୍ରଥମ ବିଧାନ ସଭାଦ୍ୱାରା ଆନୁଷ୍ଠାନିକ ଭାବରେ ରାଜତନ୍ତ୍ର ରଦ୍ଦ ହୋଇଥିଲା ଏବଂ ନେପାଳର ଫେଡେରାଲ୍ ଡେମୋକ୍ରାଟିକ୍ ରିପବ୍ଲିକ୍ ଘୋଷିତ ହୋଇଥିଲା । ଅକ୍ଟୋବର ୨୦୦୮ରେ ମୁସ୍ତାଙ୍ଗ, ବଝାଙ୍ଗ, ସାଲୟନ୍ ଏବଂ ଜାଜରକୋଟ ଆଦି ଉପ-ରାଜତନ୍ତ୍ର ମଧ୍ୟ ରଦ୍ଦ କରାଯାଇଥିଲା ।

## ନୋଟ୍ 
ପୃଥ୍ୱୀ ନାରାୟଣ ଶାହା ଏକତ୍ରିତ ନେପାଳର ପ୍ରଥମ ଶାସକ ଥିଲେ । ଅବଶ୍ୟ, ୧୭୬୮ ମସିହା ପୂର୍ବରୁ, ଆଧୁନିକ ନେପାଳର ବିଭିନ୍ନ ଛୋଟ ରାଜ୍ୟକୁ ନେଇ ଗଠିତ ହୋଇଥିଲା, ସେଗୁଡ଼ିକ ମଧ୍ୟରୁ ଗୋର୍ଖା ରାଜ୍ୟକୁ ଶାହା ବଂଶ ଶାସନ କରୁଥିଲେ । ତେଣୁ ଶାହା ରାଜବଂଶର ପ୍ରକୃତ ଇତିହାସ ପ୍ରୀତି ନାରାୟଣ ଶାହାଙ୍କ  ବହୁ ପୂର୍ବରୁ ରହିଛି ।

## ଆଧାର 
ଶ୍ରେଣୀ:ରାଜତନ୍ତ୍ରର ତାଲିକା
ଟ୍ରିପଟୋରେଲିନ

**ଟ୍ରିପଟୋରେଲିନ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ଡିସପେପ୍ଟାଇଲ,** ହେଉଛି ଏକ ଔଷଧ ଯାହା ଏଣ୍ଡୋମେଟ୍ରିଓସିସ୍, ଫାଇବ୍ରଏଡ୍, ପ୍ରୋସ୍ଟେଟ କର୍କଟ, ଅବଧି ପୂର୍ବ ଯୌବନାବସ୍ଥା ଏବଂ ଗୁରୁତର ଯୌନ ବିଘ୍ନ ସହିତ ପୁରୁଷ ଅତ୍ୟଧିକ ଯୌନ ଆକାଂଖ୍ୟା ପାଇଁ ବ୍ୟବହୃତ ହୁଏ ।  ଲିଙ୍ଗ ଡିସଫୋରିଆ ରୋଗୀଙ୍କ କ୍ଷେତ୍ରରେ ଏହା ଯୌବନାବସ୍ଥାକୁ ବିଳମ୍ବ କରିବାରେ ବ୍ୟବହୃତ ହୋଇଛି । ଏହା ମାଂସପେଶୀରେ ଇଞ୍ଜେକ୍ସନ ଅକାରରେ ଦିଆଯାଏ । ଯୁକ୍ତରାଜ୍ୟରେ ୨୦୨୧ ୩.୭୫ ମିଗ୍ରା ଔଷଧର ମୂଲ୍ୟ ୮୨ ପାଉଣ୍ଡ ଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଭାଗ୍ୟ

**ଭାଗ୍ୟ** ୧୯୬୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଅମର ଗାଙ୍ଗୁଲି । ସଙ୍ଗୀତକାର ଲକ୍ଷ୍ମୀକାନ୍ତ ଶାନ୍ତରାମ କୁଦଲକାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଗୌର ଘୋଷ ଏହି କଥାଚିତ୍ରଟିରେ ଅଭିନୟ କରିଥିଲେ ।

## ଅଭିନୟ
* ଗୌର ଘୋଷ

## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଲକ୍ଷ୍ମୀକାନ୍ତ ଶାନ୍ତରାମ କୁଦଲକାର । ଅକ୍ଷୟ ମହାନ୍ତି ଏହି କଥାଚିତ୍ରଟିର ଗୀତ ରଚନା କରିଥିଲେ । ନିର୍ମଳା ମିଶ୍ର, ଅକ୍ଷୟ ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୬୫ର ଓଡ଼ିଆ କଥାଚିତ୍ର
ପୂଜାରିଣୀ

**ପୂଜାରିଣୀ** ୧୯୮୧ ମସିହାର ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଜଲାଲ ଆଦେନୀ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଓ ସ୍ୱର ସଂଯୋଜନା କରିଥିଲେ ।

ନରେନ୍ଦ୍ର କୁମାର ବେହେରା ଓ ନିହାରିକା ସାହୁ ଏହି କଥାଚିତ୍ରଟିରେ ଅଭିନୟ କରିଥିଲେ ।

## ଅଭିନୟ
* ନରେନ୍ଦ୍ର କୁମାର ବେହେରା
* ନିହାରିକା ସାହୁ

## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଜଲାଲ ଆଦେନୀ । ଗୀତିକାର ନିଜାମ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅନୁରାଧା ପୌଡ଼ୱାଲ, ତାନସେନ ସିଂ, ମନ୍ନା ଡେ, ସୁରେଶ ୱାଡ଼େକର, ଜବିନ ଆଦେନୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୮୧ର ଓଡ଼ିଆ କଥାଚିତ୍ର
ଭୁଲ କାହାର

**ଭୁଲ କାହାର** ୧୯୯୭ ମସିହାର ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜି.ସି. ପାଢ଼ୀ । ନାଟ୍ୟକାର ରଘୁନାଥ ମିଶ୍ର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବାସୁଦେବ ରଥ ଏହାର ସ୍ୱର ସଂଯୋଜନା କରିଥିଲେ ।

ଅଭିନେତା ମିହିର ଦାସ ଓ ବିଜୟ ମହାନ୍ତି ଏହି କଥାଚିତ୍ରଟିରେ ଅଭିନୟ କରିଥିଲେ ।

## ଅଭିନୟ
* ମିହିର ଦାସ
* ବିଜୟ ମହାନ୍ତି

## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାସୁଦେବ ରଥ । ଲକ୍ଷ୍ମୀ ନାରାୟଣ ସାମନ୍ତରାୟ, ରଘୁନାଥ ମିଶ୍ର ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ତାନସେନ ସିଂ, ମମତା ସାହୁ, ମହମ୍ମଦ ସାଜିଦ, ଲତା ଘୋଷ, ଶ୍ରୀକାନ୍ତ ଦାସ, ସେବ ମହାପାତ୍ର, ନନ୍ଦିତା ଭଞ୍ଜ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୭ର ଓଡ଼ିଆ କଥାଚିତ୍ର
ତାରାବାଇ

**ମହାରାଣୀ ତରାବାଇ ଭୋସଲେ** (ଉଚ୍ଚାରଣ:t̪aːɾabaːi; née **ମୋହିତେ**) ୧୭୦୦ ମସିହାରୁ ୧୭୦୮ ମସିହା ପର୍ଯ୍ୟନ୍ତ ଭାରତର ମରାଠା ସାମ୍ରାଜ୍ୟର ଜଣେ ଶାସକ ଥିଲେ । ସେ ରାଜାରାମ ଭୋସଲେଙ୍କ ମହାରାଣୀ ତଥା ସାମ୍ରାଜ୍ୟର ପ୍ରତିଷ୍ଠାତା ଛତ୍ରପତି ଶିବାଜୀ ମହାରାଜଙ୍କ ବୋହୂ ଥିଲେ । ସ୍ୱାମୀଙ୍କ ମୃତ୍ୟୁ ପରେ ମରାଠା ଅଞ୍ଚଳର ମୋଗଲ ଦଖଲ ବିରୁଦ୍ଧରେ ଥିବା ପ୍ରତିରୋଧକୁ ବଞ୍ଚାଇ ରଖିବାରେ ଏବଂ ତାଙ୍କ ସଂଖ୍ୟାଲଘୁ ସମୟରେ ତାଙ୍କ ପୁଅ ଶିବାଜୀ ଦ୍ୱିତୀୟଙ୍କ ପ୍ରତି ସମ୍ମାନ ପ୍ରଦର୍ଶନ କରିଥିବାରୁ ତାଙ୍କୁ ପ୍ରଶଂସା କରାଯାଇଥିଲା ।

## ପ୍ରାରମ୍ଭିକ ଜୀବନ
ତାରବାଇ ମୋହିତେ ବଂଶରୁ ଆସିଥିଲେ । ସେ ମରାଠା ସାମ୍ରାଜ୍ୟର ପ୍ରତିଷ୍ଠାତା ଶିବାଜୀ ମହାରାଜଙ୍କ ସେନାପତି ହାମ୍ବିରରାଓ ମୋହିତେଙ୍କ ଝିଅ ଥିଲେ । ହାମ୍ବିରରାଓଙ୍କ ଭଉଣୀ ସୋୟାରାବାଇ ଶିବାଜୀ ମହାରାଜଙ୍କ ସାନପୁଅ ରାଜାରାମ ପ୍ରଥମଙ୍କ ମାତା ଥିଲେ । ତାରାବାଇ ୧୬୮୨ ମସିହାରେ ରାଜାରାମ ମହାରାଜଙ୍କୁ ମାତ୍ର ୮ ବର୍ଷ ବୟସରେ ବିବାହ କରି ତାଙ୍କର ଦ୍ୱିତୀୟ ପତ୍ନୀ ହୋଇଥିଲେ ।

ତାଙ୍କ ସାବତ ଭାଇ ତଥା ପୂର୍ବ ସମ୍ଭାଜି ମହାରାଜଙ୍କ ମୃତ୍ୟୁ ପରେ ରାଜାରାମ ୧୬୮୯ରୁ ୧୭୦୦ ମସିହା ପର୍ଯ୍ୟନ୍ତ ମରାଠା ସାମ୍ରାଜ୍ୟର ଶାସନ କରିଥିଲେ । ମାର୍ଚ୍ଚ ୧୭୦୦ ମସିହାରେ ରାଜାରାମଙ୍କ ଦେହାନ୍ତ ପରେ ତାରାବାଇ ତାଙ୍କ ଶିଶୁପୁତ୍ର ଶିବାଜୀ ଦ୍ୱିତୀୟଙ୍କୁ ରାଜାରାମଙ୍କ ଉତ୍ତରାଧିକାରୀ ଏବଂ ନିଜକୁ ରାଜପ୍ରତିନିଧି ଭାବରେ ଘୋଷଣା କରିଥିଲେ ।

## ତାରାବାଇଙ୍କ ସମାଦେଶ
ରାଜପ୍ରତିନିଧି ଭାବରେ ତାରାବାଇ ମୋଗଲ ସମ୍ରାଟ ଔରଙ୍ଗଜେବଙ୍କ ସୈନ୍ୟ ବିରୁଦ୍ଧରେ ଯୁଦ୍ଧର ଦାୟିତ୍ୱ ଗ୍ରହଣ କରିଥିଲେ । ତାରାବାଇ ଅଶ୍ୱାରୋହୀ ଆନ୍ଦୋଳନରେ ପାରଙ୍ଗମ ଥିଲେ । ସେ ବ୍ୟକ୍ତିଗତ ଭାବରେ ଯୁଦ୍ଧର ନେତୃତ୍ୱ ନେଇଥିଲେ ଏବଂ ମୋଗଲମାନଙ୍କ ବିରୁଦ୍ଧରେ ସଂଗ୍ରାମ ଜାରି ରଖିଥିଲେ ।

## ଲୋକପ୍ରିୟ ସଂସ୍କୃତିରେ
* ୧୯୨୭ ମସିହାରେ ଔନ୍ଧ ରାଜ୍ୟର ରାଜା ଭବନରାଓ ପାଣ୍ଟ ପ୍ରତିନିଧି, ତାଙ୍କର ସୈନ୍ୟବାହିନୀର ନେତୃତ୍ୱ ନେଉଥିବା ତାରାବାଇଙ୍କ ଚିତ୍ର ଆଙ୍କିବା ପାଇଁ ବିଶିଷ୍ଟ ମରାଠୀ କଳାକାର ଏମ.ଭି ଧୁରନ୍ଦରଙ୍କୁ ନିର୍ଦ୍ଦେଶ ଦେଇଥିଲେ ।
* ୧୯୯୩ ମସିହାରେ ଦିନକର ଡି ପାଟିଲଙ୍କ ନିର୍ଦ୍ଦେଶିତ ଐତିହାସିକ ଡ୍ରାମା ଚଳଚ୍ଚିତ୍ର ଶିବରାୟଚି ସୁନ ତାରାରାଣୀରେ ନିଶିଗନ୍ଧା ବାଡ ତାରାବାଇଙ୍କ ଭୂମିକାରେ ଅଭିନୟ କରିଥିଲେ ।
* ୨୦୧୭ ମସିହାର ଟିଭି ଧାରାବାହିକ ପେଶବା ବାଜିରାଓରେ ପଲ୍ଲବୀ ଯୋଶୀ ତାରାବାଇଙ୍କ ଭୂମିକାରେ ଅଭିନୟ କରିଛନ୍ତି ।
* ୨୦୧୯ ମସିହାରେ ଟିଭି ଧାରାବାହିକ ସ୍ୱାମିନୀରେ ନୀନା କୁଲକର୍ଣ୍ଣି ତାରାରାଣୀଙ୍କ ଭୂମିକାରେ ଅଭିନୟ କରିଥିଲେ ।

## ଆଧାର
ଶ୍ରେଣୀ:ମରାଠା ସାମ୍ରାଜ୍ୟର ମହିଳା
ଶ୍ରେଣୀ:୧୬୭୫ ଜନ୍ମ
ଶ୍ରେଣୀ:୧୭୬୧ ମୃତ୍ୟୁ
ଗିନି (ବାଦ୍ୟଯନ୍ତ୍ର)

**ଗିନି** (ତାଳ, ମଞ୍ଜିରା, ଜଲରା, କରତାଳ ଭାବରେ ମଧ୍ୟ ଜଣା) ହେଉଛି ଏକ ପ୍ରକାର ବାଦ୍ୟଯନ୍ତ୍ର, ଯାହାକି ଭାରତୀୟ ଉପମହାଦେଶରୁ ଉତ୍ପତ୍ତି ହୋଇଛି । ଏହା ଦୁଇଟି ଛୋଟ ବା ବଡ଼ ସମ ଆକାର ବିଶିଷ୍ଟ ପିତ୍ତଳ ଥାଳିଆ ସଦୃଶ୍ୟ ଉପକରଣକୁ ନେଇ ଗଠିତ, ଯାହାକୁ ପରସ୍ପର ସହ ବାଡ଼େଇଲେ ଉଚ୍ଚ ସ୍ୱର ବିଶିଷ୍ଟ ଶବ୍ଦ ବାହାରେ । ଦୁଇଟି ଥାଳିଆ ସଦୃଶ ଗିନିକୁ ଦୁଇ ହାତରେ ଧରି ପରସ୍ପର ସହିତ ବାଡ଼େଇଲେ ଏଥିରୁ ଶବ୍ଦ ଉତ୍ପନ୍ନ ହୋଇଥାଏ । ଏହାକୁ ତାଳ ମଧ୍ୟ କୁହାଯାଏ, ଯାହାର ଉତ୍ପନ୍ନ ସଂସ୍କୃତ ଶବ୍ଦ ତାଳରୁ ଆସିଛି । ସଂସ୍କୃତରେ ତାଳର ଅର୍ଥ କରତାଳି । ଏହା ଭାରତୀୟ ସଙ୍ଗୀତ ଏବଂ ସଂସ୍କୃତିର ଏକ ଅଂଶ, ଯାହାକି ବିଭିନ୍ନ ପାରମ୍ପାରିକ ରୀତିନୀତିରେ ବ୍ୟବହୃତ ହୁଏ । ଏହା ଏକ ପ୍ରକାର ଘନ ବାଦ୍ୟ ।

ହିନ୍ଦୁ ଧାର୍ମିକ ରୀତିନିତିରେ ଏହା  ଭଜନ ଏବଂ କୀର୍ତ୍ତନ ପରିବେଷଣ ବେଳେ ବ୍ୟବହୃତ ହୁଏ । ସେମାନେ ସାଧାରଣତଃ ଭକ୍ତମାନଙ୍କଦ୍ୱାରା ସଂକୀର୍ତ୍ତନ ପ୍ରଦର୍ଶନ କରିବା ସମୟରେ ବ୍ୟବହୃତ ହୋଇଥାଏ । ଏହା ସମସ୍ତ ହିନ୍ଦୁ ଭକ୍ତି ସଂଗୀତ ପାଇଁ ପ୍ରାୟ ବ୍ୟବହାର ହୁଏ ।

## ପ୍ରକାର 
thumb| ବଡ଼ ଆକାରର ଗିନି
ଆକାର, ଓଜନ ଏବଂ ରୂପ ଅନୁଯାୟୀ ଅନେକ ପ୍ରକାରର ଗିନି ଉପଲବ୍ଧ ।

* ବୋର୍ତାଳ ହେଉଛି ବଡ଼ ଆକାରର ଗିନି, ଯାହାର ଓଜନ ପାଖାପାଖି | ଦେଢ଼ କିଲୋଗ୍ରାମରୁ ୨ କିଲୋଗ୍ରାମ । ଏହା ବଜାଉଥିବା ବାଦ୍ୟକାରମାନଙ୍କୁ ଆସାମରେ *ଗାୟନ* ବୋଲି କୁହାଯାଏ । ଆସାମରେ ବୋର୍ତାଳ ପାରମ୍ପାରିକ ସଂସ୍କୃତିର ଏକ ପ୍ରତୀକ । ବେଳେବେଳେ, ବାଦକମାନେ ଉଭୟ ନୃତ୍ୟ ଓ ସଙ୍ଗୀତ ପରିବେଷଣ କରନ୍ତି ଯେପରିକି ଗାୟନ-ବାୟନ, ବୋର୍ତାଳ ନୃତ୍ୟ । ବେଳେବେଳେ ବାଦ୍ୟକାରମାନ କେବଳ ସଙ୍ଗୀତ ସହିତ ପ୍ରଦର୍ଶନ କରିଥାନ୍ତି, ଯଥା ହରିନାମ, ଦିହାନାମ, ଇତ୍ୟାଦି । ବୋର୍ତାଳର ଲୀଳାମୟୀ ଉଚ୍ଚ ଧ୍ୱନି ପରିବେଶକୁ ଶୁଦ୍ଧ ଏବଂ ପବିତ୍ର କରେ ।
* ମୁଜୁତାଳ ହେଉଛି ମଧ୍ୟମ ଆକାରର ଗିନି ।
* ଖୁଟିତାଳ ହେଉଛି ଛୋଟ ଆକାରର ଗିନି । ଏହା ମଞ୍ଜିରା କିମ୍ବା କରତାଳ ନାମରେ ମଧ୍ୟ ଜଣାଶୁଣା । ଏହା ସାଧାରଣତଃ ଭାରତରେ ପାରମ୍ପାରିକ, ଲୋକ ଏବଂ ଶାସ୍ତ୍ରୀୟ ସଙ୍ଗୀତରେ ବ୍ୟବହୃତ ହୁଏ । ଭରତନାଟ୍ୟମ୍, କୁଚିପୁଡ଼ି, ମଣିପୁରୀ, ମୋହିନୀୟାଟ୍ଟମ୍, ଆନ୍ଧ୍ରନାଟ୍ୟମ୍, କଥକଳୀ ଆଦି ନୃତ୍ୟରେ ଖୁଟିତାଳର ବ୍ୟବହୃତ ହୁଏ । ଏହି ଯନ୍ତ୍ରର ଅନ୍ୟ କେତେକ ନାମ ମଧ୍ୟ ଅଛି, ଯେପରିକି; ଥାଲେଜ୍ (କାଶ୍ମୀର), ତାଲମ୍, ତାଳ, ଜାଲ୍ରା, ଇତ୍ୟାଦି ।
* ରାମତାଳ କିମ୍ବା ଖୋରିତାଳ ହେଉଛି ଦୁଇଟି କାଠ ନିୟନ୍ତ୍ରିତ ବାଦ୍ୟଯନ୍ତ୍ର, ଯେଉଁଥିରେ ଏକାଧିକ ଛୋଟ ଗିନି ଯୁଗଳ ଥାଏ । ଏହା ସାଧାରଣତଃ ଖର୍ତାଳ ନାମରେ ଜଣାଶୁଣା ।

## ନେପାଳ 
thumb|375x375_ପିକସେଲ| ନେପାଳର ଝ୍ୟାମଟା ଗିନି ସହିତ ମହିଳାଙ୍କ ପରିବେଷଣ ।
ନେପାଳରେ ମଧ୍ୟ ଏହି ବାଦ୍ୟ ବଜାଯାଏ, ଯାହା ଝ୍ୟାମଟା (ନେପାଳୀ: झ्याम्टा) ଭାବରେ ଜଣାଶୁଣା । ଏହା ହେଉଛି ନେପାଳର ଏକ ପାରମ୍ପାରିକ ବାଦ୍ୟଯନ୍ତ୍ର । କିରାଟ ସମ୍ପ୍ରଦାୟ ଏହାକୁ ଢୋଲ ସହିତ ବିଭିନ୍ନ ସାଂସ୍କୃତିକ କାର୍ଯ୍ୟକ୍ରମ ଯଥା ସାକେଲା, ଚିଆବ୍ରଙ୍ଗ, ଉଧଉଲି, ଉଭଉଲି ଆଦିରେ ବଜାଯାଏ ।

## ତିବ୍ବତ 
ତିବ୍ବତୀୟ ସଂସ୍କୃତିରେ, *ଟିଙ୍ଗସା* ହେଉଛି ଏକ ସମାନ ଧରଣର ଉପକରଣ ।

## ବ୍ୟବହାର 
ଗିନି ମୁଖ୍ୟତଃ ଲୋକଗୀତ ଓ ଭକ୍ତି ସଙ୍ଗୀତ ଆଦିରେ ବଜାଯାଏ । ଏହା ମୁଖ୍ୟତଃ ଭାରତର ବିଭିନ୍ନ ଧାର୍ମିକ କାର୍ଯ୍ୟକ୍ରମ ଏବଂ ସମାରୋହରେ, ବିଶେଷ କରି ଭଜନ ପରିବେଷଣ ବେଳେ ବଜାଯାଇଥାଏ । ଏହା ଏକ ପ୍ରାଚୀନ ବାଦ୍ୟଯନ୍ତ୍ର । ବହୁ ପ୍ରାଚୀନ ମନ୍ଦିରର ଶିଳାଲେଖରେ ଗିନିର ଛବି ଦେଖିବାକୁ ମିଳେ ।

### ମରାଠୀ ଏବଂ ଗୁଜରାଟୀ ଲୋକଗୀତ 
ଗୁଜରାଟୀ ଏବଂ ମରାଠୀ ଲୋକଗୀତରେ ଗିନିର ଏକ ବିଶେଷ ମହତ୍ୱ ରହିଛି । ମହାରାଷ୍ଟ୍ରରେ ଏହା ତାଳ ଭାବରେ ଜଣାଶୁଣା । ପ୍ରାରମ୍ଭରେ ଗିନି ମୁଖ୍ୟତଃ ଆରତୀ ବେଳେ ବଜାଯାଉଥିଲା ।

## ଆଧାର 
ଶ୍ରେଣୀ:ବାଦ୍ୟ ଯନ୍ତ୍ର
ଅଟକାଳି

**ଅଟାକାଳି** ଚାଉଳ ଓ ବିରିଚୂନା ମିଶ୍ରିତ ମିଠାଯୁକ୍ତ ଜାଉ । କ୍ଷୀର, ଗୁଡ଼ ବା ଚିନି ସହିତ ଗହମ ବା ଚାଉଳଚୂନା ମିଶାଇ ଏହାକୁ ତିଆରି କରାଯାଇଥାଏ । ଏହା ଶ୍ରୀଜଗନ୍ନାଥଙ୍କର ଛପନ ଭୋଗ ଭିତରୁ ଏକ ।

## ଉପାଦାନ 
*ଅଟକାଳି ପାଇଁ*
* ୫୦୦ ଗ୍ରାମ ଅରୁଆ ଚାଉଳ
* ୫୦୦ ମିଲି କ୍ଷୀର
* ୨୦୦ ଗ୍ରାମ ଗୁଡ଼ ବା ଚିନି
* ପାଣି
* ୧ ଚାମଚ ଲୁଣ

## ତିଆରି ପ୍ରଣାଳୀ 
ଅରୁଆ ଚାଉଳକୁ ଗୁଣ୍ଡ କରି ଚୂନା କାରାଯାଏ । ଗୋଟିଏ ପାତ୍ରରେ ଆବଶ୍ୟକ ପରିମାଣର ଲୁଣ ଦେଇ ପାଣିକୁ ଗରମ କରାଯାଏ ଓ ପାଣି ତାତିଗଲେ ସେଥିରେ ଦୁଇ କପ୍ ଚାଉଳ ଚୂନା ମିଶାଇ ଜନ୍ତାଯାଏ । ଜନ୍ତୁଣି ଥଣ୍ଡା ହୋଇ ଆସିଲେ ତାକୁ ଛୋଟ ଛୋଟ ଗୁଳା କରଯାଏ । ଅନ୍ୟ ଏକ ପାତ୍ରରେ ୧ ଲିଟର ପାଣିରେ ଆବଶ୍ୟକ ପରିମାଣର ଲୁଣ ଦେଇ ଫୁଟାଯାଏ, ପାଣି ଫୁଟି ଆସିଲେ ଅବଶିଷ୍ଟ ଚାଉଳ ଚୂନାକୁ ସେଥିରେ ପକାଯାଏ ଘଣ୍ଟାଯାଏ ଓ କିଛି ସମୟ ପରେ ଏହି ଛୋଟ ଗୁଳାକୁ ଫୁଟାଯାଏ । କିଛି ସମୟ ଫୁଟିଲା ପରେ ସେଥିରେ ଗୁଡ଼ ବା ଚିନି ସହିତ କ୍ଷୀର ମିଶାଇ ଆଉ କିଛି ସମୟ ଫୁଟାଯାଏ । ବହଳିଆ ହେଇଗଲେ, ଥଣ୍ଡା କରିବାକୁ ଛାଡ଼ି ଦିଆଯାଏ ।

## ଆଧାର 
## ବାହାର ଲିଙ୍କ 
ଶ୍ରେଣୀ:ଓଡ଼ିଆ ଖାଦ୍ୟ
ଶ୍ରେଣୀ:ମିଠା
ଶ୍ରେଣୀ:ଖାଦ୍ୟ
ଶ୍ରେଣୀ:ଛପନ ଭୋଗ
ଏଡୋକ୍ସାବାନ

ଏ**ଡୋକ୍ସାବାନ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ଲିକ୍ସିଆନା,** ହେଉଛି ଏକ ଆଣ୍ଟିକୋଏଗୁଲାଣ୍ଟ (ରକ୍ତ ପତଳା) ଯାହା ରକ୍ତ ଜମାଟ ବାନ୍ଧିବା ପ୍ରତିରୋଧ ଏବଂ ଚିକିତ୍ସା ପାଇଁ ବ୍ୟବହୃତ ହୁଏ । ପ୍ରୋସ୍ଥେଟିକ୍ ହାର୍ଟ ଭଲଭ୍ ସହିତ ଏହା ସୁରକ୍ଷିତ କି ନାହିଁ ତାହା ସ୍ପଷ୍ଟ ନୁହେଁ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଇ, ଚର୍ମ ରାସ ଏବଂ ମସ୍ତିଷ୍କ ରକ୍ତସ୍ରାବ  ହୋଇପାରେ । ଏହା ଏକ ଡାଇରେକ୍ଟ ଫ୍ୟାକ୍ଟର ଏକ୍ସେ ଇନହିବିଟର ପରିବାରର ଔଷଧ । ଯୁକ୍ତରାଷ୍ଟ୍ର ଏବଂ ୟୁରୋପରେ ୨୦୧୫ରେ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହାର ଏକ ମାସର ଖର୍ଚ୍ଚ ୨୦୨୧ ମସିହାରେ ୫୦ ପାଉଣ୍ଡ ଥିଲା ଯାହା ୱାରଫାରିନ ମୂଲ୍ୟର ୫୦ ଗୁଣ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୯୦ ଡଲାର ଅଟେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଆର୍ଟିଫିସିଆଲ ଜେନେରାଲ ଇଣ୍ଟେଲିଜେନ୍ସ

**ଆର୍ଟିଫିସିଆଲ ଜେନେରାଲ ଇଣ୍ଟେଲିଜେନ୍ସ** (AGI) ହେଉଛି ଏକ ପ୍ରକାର କାଳ୍ପନିକ ବୁଦ୍ଧିମାନ ଏଜେଣ୍ଟ/ବଟ । ଏଜିଆଇ ଧାରଣା ହେଉଛି ଯେ ଏହା ମଣିଷ କିମ୍ବା ପଶୁମାନେ କରିପାରୁଥିବା ଯେକୌଣସି ବୌଦ୍ଧିକ କାର୍ଯ୍ୟସମ୍ପାଦନ କରିବାକୁ ଶିଖିପାରିବ | ବିକଳ୍ପ ଭାବରେ, ଏଜିଆଇକୁ ଏକ ସ୍ୱୟଂଶାସିତ ବ୍ୟବସ୍ଥା ଭାବରେ ବ୍ୟାଖ୍ୟା କରାଯାଇଛି ଯାହା ଅଧିକାଂଶ ଅର୍ଥନୈତିକ ମୂଲ୍ୟବାନ କାର୍ଯ୍ୟରେ ମାନବୀୟ ସାମର୍ଥ୍ୟକୁ ଅତିକ୍ରମ କରିଥାଏ । ଏଜିଆଇ, ଆର୍ଟିଫିସିଆଲ ଇଣ୍ଟେଲିଜେନ୍ସର ଏକ ପର୍ଯ୍ୟାୟ । ଏଥିରେ ଏଜିଆଇ ମଣିଷର ବିଚାରଶକ୍ତିର ଅନୁରୂପ ନିଜର ବୁଦ୍ଧିମତା ଦେଖାଇ ବିଚାର କରିବାର ଯୋଗ୍ୟତା ରଖିଥାଏ ।

ଏଜିଆଇ ସୃଷ୍ଟି କରିବା କେତେକ କୃତ୍ରିମ ବୁଦ୍ଧିମତା ଗବେଷଣା ଏବଂ ଓପନଏଆଇ (OpenAI), ଡିପ୍ ମାଇଣ୍ଡ (Deep Mind), ଏବଂ ଆନ୍ଥ୍ରୋପିକ୍ (Anthropic) ଭଳି କମ୍ପାନୀର ଏକ ପ୍ରାଥମିକ ଲକ୍ଷ୍ୟ ଅଟେ । ବିଜ୍ଞାନ କଳ୍ପନା ଏବଂ ଭବିଷ୍ୟତ ଅଧ୍ୟୟନରେ ଏଜିଆଇ ଏକ ସାଧାରଣ ବିଷୟ ।

ଏଜିଆଇ ବିକାଶର ସମୟସୀମା ଗବେଷକ ଏବଂ ବିଶେଷଜ୍ଞମାନଙ୍କ ମଧ୍ୟରେ ଚାଲିଥିବା ବିତର୍କର ବିଷୟ ହୋଇ ରହିଛି । କେହି କେହି ଯୁକ୍ତି କରନ୍ତି ଯେ ବର୍ଷ କିମ୍ବା ଦଶନ୍ଧିରେ ଏହା ସମ୍ଭବ ହୋଇପାରେ, ଅନ୍ୟମାନେ ଏହା ଏକ ଶତାବ୍ଦୀ କିମ୍ବା ତା'ଠାରୁ ଅଧିକ ସମୟ ନେଇପାରେ ବୋଲି ମତ ଦିଅନ୍ତି ଏବଂ ସଂଖ୍ୟାଲଘୁମାନେ ବିଶ୍ୱାସ କରନ୍ତି ଯେ ଏହା କେବେ ବି ହାସଲ ହୋଇପାରିବ ନାହିଁ । ଏହାବ୍ୟତୀତ ଜିପିଟି-୪ ପରି ଆଧୁନିକ ଗଭୀର ଶିକ୍ଷା ପ୍ରଣାଳୀ ଏଜିଆଇର ପ୍ରାରମ୍ଭିକ ତଥା ଅସମ୍ପୂର୍ଣ୍ଣ ରୂପ[୬] ନା ନୂତନ ପଦ୍ଧତିର ଆବଶ୍ୟକତା ରହିଛି ସେ ବିଷୟରେ ବିତର୍କ ରହିଛି ।

ଏଜିଆଇ ମାନବିକତା ପାଇଁ ବିପଦ ସୃଷ୍ଟି କରିବାର ସମ୍ଭାବନାକୁ ନେଇ ବିବାଦ ରହିଛି; ଉଦାହରଣ ସ୍ୱରୂପ, ଓପନ୍ଏଆଇ ଏହାକୁ ଏକ ଅସ୍ତିତ୍ୱଗତ ବିପଦ ଭାବରେ ବିବେଚନା କରେ, ଅନ୍ୟମାନେ ଏଜିଆଇର ବିକାଶକୁ ବିପଦ ଉପସ୍ଥାପନ କରିବା ପାଇଁ ବହୁତ ଦୂରରେ ଅନୁଭବ କରନ୍ତି ।

୨୦୨୦ର ଏକ ସର୍ଭେରେ ୩୭ଟି ଦେଶରେ ଥିବା ୭୨ଟି ସକ୍ରିୟ ଏଜିଆଇ ଗବେଷଣା ଓ ବିକାଶ ପ୍ରକଳ୍ପ ଚିହ୍ନଟ କରାଯାଇଛି।

## ଆଧାର 
ଶ୍ରେଣୀ:ଆର୍ଟିଫିସିଆଲ ଇଣ୍ଟେଲିଜେନ୍ସ
ହର୍ପେସ ଭୂତାଣୁ ଏନସେଫାଲାଇଟିସ

**ହର୍ପେସ ଭୂତାଣୁ ଏନସେଫାଲାଇଟିସ** ହେଉଛି ହର୍ପେସ ଭୂତାଣୁ ଜନିତ ମସ୍ତିଷ୍କ ପ୍ରଦାହ ।  ଏହାର ଲକ୍ଷଣରେ   ସାଧାରଣତଃ ମୁଣ୍ଡ ବିନ୍ଧା, ଜ୍ୱର, ଦ୍ୱନ୍ଦ୍ୱ ଏବଂ ଦୁର୍ବଳତା ଅନୁଭବ ହୁଏ । 

ହର୍ପିସ୍ ସିମ୍ପଲେକ୍ସ ଭୂତାଣୁ-୧ (HSV-1) ହେତୁ ଏହା ସାଧାରଣତଃ ଦେଖାଯାଏ, ହର୍ପିସ୍ ସିମ୍ପଲେକ୍ସ ଭାଇରସ୍-୨ (HSV-2) ହେତୁ ୧୦%ରୁ କମ ରୋଗ ହୋଇଥାଏ ।  ଲକ୍ଷଣ ଉପରେ ରୋଗ ନିର୍ଣ୍ଣୟ ଆଧାରିତ ହୁଏ ଓ ସେରେବ୍ରୋସ୍ପାଇନାଲ ତରଳ ପଦାର୍ଥ ବିଶ୍ଳେଷଣ ଏବଂ ଏମଆରଆଇ ବିଶ୍ଳେଷଣଦ୍ୱାରା ସମର୍ଥିତ ହୁଏ । ବିକଶିତ ଦେଶରେ ସଂକ୍ରାମକ ଏନସେଫାଲାଇଟିସ ସଂକ୍ରମଣର ଏହା ସବୁଠାରୁ ସାଧାରଣ କାରଣ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଆଡ଼ପ ମଣ୍ଡପ

ରଥଯାତ୍ରା ସମୟରେ ଗୁଣ୍ଡିଚା ମନ୍ଦିରରେ ଚତୁର୍ଦ୍ଧାମୂର୍ତ୍ତୀ ଅବସ୍ଥାନ କରୁଥିବା ସ୍ଥାନକୁ **ଆଡ଼ପ ମଣ୍ଡପ** କୁହାଯାଏ । ଏହାର ପଛ ଭାଗରେ ଶ୍ରୀନୃସିଂହଙ୍କ ପ୍ରତିଷ୍ଠା କରି ମହାରାଜା ଇନ୍ଦ୍ରଦ୍ୟୁମ୍ନ ଯେଉଁ ଅଶ୍ୱମେଧ ଯଜ୍ଞ କରିଥଲେ, ସେହି ଯଜ୍ଞସ୍ଥଳର ଦକ୍ଷିଣ ପଟକୁ ଆଡ଼ କରି ଏହି ମଣ୍ଡପ ଅବସ୍ଥିତ ଥିଲା । ପୁରାଣମାନଙ୍କରେ ଏହି ମଣ୍ଡପକୁ ଯଜ୍ଞବେଦୀ ଓ ମହାବେଦୀ ବୋଲି ଉଲ୍ଲେଖ କରାଯାଇଛି । ଶାସ୍ତ୍ରାନୁସାରେ ଶ୍ରୀଜଗନ୍ନାଥଙ୍କୁ ରତ୍ନ ମଣ୍ଡପରେ ବର୍ଷସାରା ଦର୍ଶନରେ ଯେଉଁ ଫଳ ମିଳେ, ଆଡ଼ପ ମଣ୍ଡପରେ ଦିନେ ଦର୍ଶନରେ ସେହି ଫଳ ପ୍ରାପ୍ତ ହୁଏ ।

ଦ୍ୱାଦଶ ଶତାବ୍ଦୀରେ ଏହି ମଣ୍ଡପଟ କାଠ ନିର୍ମିତ ଥିଲା । ଗଙ୍ଗ ବଂଶର ରାଜା ନରସିଂହ ଦେବ (୨ୟ)ଙ୍କ (ଖ୍ରୀ.୧୨୭୮-୧୩୦୬) ରାଜତ୍ୱ ସମୟରେ ଏହାକୁ ପଥରରେ ପୁନଃନିର୍ମାଣ କରାଯାଇଥିଲା । ଏହି ମଣ୍ଡପର ଉଚ୍ଚତା ୪ ଫୁଟ୍ ଏବଂ ଲମ୍ବ ୧୯ ଫୁଟ୍ ।

## ଆଧାର 
ଶ୍ରେଣୀ:ଜଗନ୍ନାଥ
ଫେଣ୍ଟୋଲାମାଇନ

**ଫେଣ୍ଟୋଲାମାଇନ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ରେଜିଟାଇନ,** ହେଉଛି ଏକ ଔଷଧ ଯାହା ଫିଓକ୍ରୋମୋସାଇଟୋମା ପରବର୍ତ୍ତୀ ଉଚ୍ଚ ରକ୍ତଚାପ,  ନରମ ତନ୍ତୁରେ ନରଏପିନେଫ୍ରନ ପ୍ରବେଶ ଏବଂ ଜରୁରୀକାଳୀନ ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ ।  ଏହା ଇଞ୍ଜେକ୍ସନଦ୍ୱାରା ଦିଆଯାଏ । ଏହା ଏକ ଆଲଫା ବ୍ଲକର ଶ୍ରେଣୀର ଔଷଧ । ଯୁକ୍ତରାଜ୍ୟରେ ଏହା ଆଭିପଟାଡିଲ୍ ସହିତ ପୌରୁଷ ଅସାମର୍ଥ୍ୟର ଚିକିତ୍ସା ପାଇଁ ଦିଆଯାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଟ୍ରାନାଇଲସାଇପ୍ରୋମାଇନ

ସ

**ଟ୍ରାନାଇଲସାଇପ୍ରୋମାଇନ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ପାର୍ନେଟ,** ହେଉଛି ପ୍ରମୁଖ ଅବସାଦ ବେମାରୀ ପାଇଁ ବ୍ୟବହୃତ ଏକ ଔଷଧ। କିନ୍ତୁ ଏହା ପ୍ରଥମ ଧାଡିର ଚିକିତ୍ସା ଭାବରେ ବ୍ୟବହୃତ ହୁଏ ନାହିଁ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୧୦ ମିଗ୍ରା ବିଶିଷ୍ଟ ଏକ ମାସ ପାଇଁ ଔଷଧ ମୂଲ୍ୟ ୩୭୦ପାଉଣ୍ଡ ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପଦ୍ମାବତୀ

**ପଦ୍ମାବତୀ** ଜୟଦେବଙ୍କ ପତ୍ନୀ ଥିଲେ । ଜୟଦେବ ଗୀତ ଗୋବିନ୍ଦ ଲେଖିବା ବେଳେ ସେ ଏହାକୁ ନେଇ ନୃତ୍ୟ କରୁଥିଲେ ।

## କିମ୍ବଦନ୍ତୀ 
ପଦ୍ମାବତୀଙ୍କ ପିତାମାତାଙ୍କର କୌଣସି ସନ୍ତାନ ନଥିବାରୁ ସେମାନେ ଜଗନ୍ନାଥଙ୍କ ପାଖରେ ମାନସିକ କରିଥିଲେ, ତାଙ୍କର ସନ୍ତାନ ହେଲେ ସେ ଜଗନ୍ନାଥଙ୍କ ସେବାରେ ନିୟୋଜିତ କରିବେ । ଏହାପରେ ପଦ୍ମାବତୀଙ୍କର ଜନ୍ମ ହୋଇଥିଲା । ପିଲାଟି ଦିନରୁ ସେ ନୃତ୍ୟୁରେ ନିପୂଣା ଥିଲେ । ସେ ବଡ଼ ହେବା ପରେ ତାଙ୍କ ପିତାମାତା ମାନସିକ ପୂରଣ କରିବା ପାଇଁ ତାଙ୍କୁ ଜଗନ୍ନାଥଙ୍କ ସେବାର ସମର୍ପଣ ପାଇଁ ନେଇଥିଲେ, ମାତ୍ର ସେ କନ୍ୟା ସନ୍ତାନ ହୋଇଥିବାରୁ ତାଙ୍କୁ ମନ୍ଦିରର କୌଣସି କାମ ପାଇଁ ଗ୍ରହଣ କରାଯାଇନଥିଲା । ଫଳରେ ତାଙ୍କ ପିତାମାତା ଜଗନ୍ନାଥଙ୍କ ପାଖରେ ଅଧିଆ ପଡ଼ିଥିଲେ । ରାତିରେ ମହାପ୍ରଭୁ ତାଙ୍କୁ ସ୍ୱପ୍ନରେ ଜଣାଇଥିଲେ ଯେ, ତାଙ୍କୁ ଜୟଦେବଙ୍କ ସହିତ ବିବାହ କରାଇବା ପାଇଁ । ଏହାପରେ ତାଙ୍କ ପିତାମାତା ତାଙ୍କୁ ଜୟଦେବଙ୍କ ପାଖରେ ଛାଡ଼ିଥିଲେ ।

## ଆଧାର 
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ଭକ୍ତି ଧାରା
ନୁସିନରସେନ

**ନୁସିନରସେନ,** ଏକ ବେପାର ନାମ **ସ୍ପିନରାଜା,** ହେଉଛି  ମେରୁଦଣ୍ଡୀୟ ମାଂସପେଶୀ ଆଟ୍ରୋଫି (SMA)ର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହା ମୋଟର କାର୍ଯ୍ୟକୁ ଉନ୍ନତ କରିଥାଏ ।

୨୦୧୬ ମସିହାରେ ଆମେରିକାରେ ଏବଂ ୨୦୧୭ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ନୁସିନରସେନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏକ ମାତ୍ରାର ମୂଲ୍ୟ ୨୦୨୧ ମସିହାର ୭୫,୦୦୦ ପାଉଣ୍ଡ ଥିଲେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସରସ୍ୱତୀ ଗୋରା

**ସରସ୍ୱତୀ ଗୋରା** (୨୮ ସେପ୍ଟେମ୍ବର ୧୯୧୨ – ୧୯ ଅଗଷ୍ଟ ୨୦୦୬) ଜଣେ ଭାରତୀୟ ସାମାଜିକ କାର୍ଯ୍ୟକର୍ତ୍ତା ଯିଏ ଦୀର୍ଘ ବର୍ଷ ଧରି ନାସ୍ତିକ କେନ୍ଦ୍ରର ନେତା ଭାବରେ କାର୍ଯ୍ୟ କରିବା ସହିତ ଅସମ୍ପୂର୍ଣ୍ଣତା ଏବଂ ଜାତି ପ୍ରଣାଳୀ ବିରୁଦ୍ଧରେ ପ୍ରଚାର କରିଥିଲେ କେନ୍ଦ୍ର ।

## ଜୀବନୀ
୧୯୩୦ ଦଶକରେ ସରସ୍ୱତୀ ତାଙ୍କ ସ୍ୱାମୀ ଗୋରାଙ୍କ ସହ ଦେବଦାସଙ୍କ ବିବାହ ଏବଂ ବିଧବାମାନଙ୍କର ପୁନର୍ବିବାହକୁ ସମର୍ଥନ କରିଥିଲେ । ଅସ୍ପୃଶ୍ୟତା ଓ ଜାତି ପ୍ରଣାଳୀକୁ ରଦ୍ଦ କରିବା ଏବଂ ସାମାଜିକ ସଂସ୍କାର ଦିଗରେ ସେମାନଙ୍କର ପ୍ରୟାସ ବିଷୟରେ ଜାଣିବା ପରେ ସେମାନଙ୍କୁ ୧୯୪୪ ମସିହାରେ ସେବାଗ୍ରାମରେ ମହାତ୍ମା ଗାନ୍ଧୀଙ୍କ ଆଶ୍ରମକୁ ନିମନ୍ତ୍ରଣ କରାଯାଇଥିଲା । ସେଠାରେ ସେମାନେ ଦୁଇ ସପ୍ତାହ ରହିଥିଲେ ।

ତାଙ୍କ ସ୍ୱାମୀଙ୍କ ସହ ସରସ୍ୱତୀ ୧୯୪୦ ମସିହାରେ ନାସ୍ତିକ କେନ୍ଦ୍ର ପ୍ରତିଷ୍ଠା କରିଥିଲେ । ସେମାନଙ୍କର ଲକ୍ଷ୍ୟ ଥିଲା ନାସ୍ତିକତା, ଯୁକ୍ତିଯୁକ୍ତତା ଏବଂ ଗାନ୍ଧୀବାଦ ଉପରେ ଆଧାରିତ ମାନବିକ ମୂଲ୍ୟବୋଧକୁ ପ୍ରୋତ୍ସାହିତ କରିବା । ସେ ନିଜର ଅଢେଇ ବର୍ଷର ପୁଅ ନିୟନ୍ତଙ୍କୁ ନେଇ ଜେଲ ଯାଇଥିଲେ ।

## ବ୍ୟକ୍ତିଗତ ଜୀବନ
ତାଙ୍କର ଆତ୍ମଜୀବନୀ ମାଇ ଲାଇଫ ବିଥ ଗୋରା ୨୦୧୨ ମସିହାରେ ତେଲୁଗୁ ଭାଷାରେ ପ୍ରକାଶିତ ହୋଇଥିଲା । ସେ ୧୯ ଅଗଷ୍ଟ ୨୦୦୬ ମସିହାରେ ବିଜୟୱାଡ଼ାଠାରେ ଫୁସଫୁସ ସଂକ୍ରମଣରେ ମୃତ୍ୟୁ ବରଣ କରିଥିଲେ ।

## ପୁରସ୍କାର ଏବଂ ସ୍ୱୀକୃତି
* ୨୦୦୧ ମସିହାରେ, ସେ କର୍ଣ୍ଣାଟକ ସରକାରଙ୍କଦ୍ୱାରା ଦିଆଯାଇଥିବା ବସବା ପୁରସ୍କାର ପାଇଁ ମନୋନୀତ ହୋଇଥିଲେ 
* GD ବିର୍ଲା ଆନ୍ତର୍ଜାତୀୟ ପୁରସ୍କାର 
* ଜାମନଲାଲ ବଜାଜ ପୁରସ୍କାର (୧୯୯୯)
* ଜାନକୀ ଦେବୀ ବଜାଜ ପୁରସ୍କାର

## ଆଧାର
ଶ୍ରେଣୀ:୧୯୧୨ ଜନ୍ମ
ଶ୍ରେଣୀ:୨୦୦୬ ମୃତ୍ୟୁ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ମେଡ୍ରୋକ୍ସିପ୍ରୋଜେଷ୍ଟେରନ୍ ଆସେଟେଟ

**ମେଡ୍ରୋକ୍ସିପ୍ରୋଜେଷ୍ଟେରନ୍ ଆସେଟେଟ୍** (ଏମ‌ପିଏ/ MPA), ଯାହା ଡିପୋ ମେଡ୍ରକ୍ସାଇପ୍ରୋଜେଷ୍ଟେରନ୍ ଆସେଟେଟ୍ (DMPA) ଭାବରେ ଇଞ୍ଜେକ୍ସନ ଇଞ୍ଜେକ୍ସନ ଫର୍ମରେ ଜଣାଶୁଣା ଏବଂ ଅନ୍ୟମାନଙ୍କ ମଧ୍ୟରେ ଡିପୋ-ପ୍ରୋଭେରା ବ୍ରାଣ୍ଡ ନାମରେ ବିକ୍ରି ହେଉଛି ପ୍ରୋଜେଷ୍ଟିନ ପ୍ରକାରର ଏକ ହରମୋନାଲ ଔଷଧ ।  ଏହା ଜନ୍ମ ନିୟନ୍ତ୍ରଣର ଏକ ପଦ୍ଧତି ଏବଂ ମେନୋପଜାଲ୍ ହରମୋନ୍ ଥେରାପିର ଏକ ଅଂଶ ଭାବରେ ବ୍ୟବହୃତ ହୁଏ । ଏହାର ପ୍ରୋଜେଷ୍ଟୋଜେନିକ୍ କାର୍ଯ୍ୟକଳାପ ହେତୁ ଏମ‌ପିଏ ଶରୀରର ଗୋନାଡୋଟ୍ରୋପିନ୍ ରିଲିଜ୍ ହ୍ରାସ କରେ ଏବଂ ଯୌନ ହରମୋନ୍ ସ୍ତରକୁ ଦମନ କରିପାରେ । ଏହା ଅଣ୍ଡାଦାନକୁ ରୋକିବାଦ୍ୱାରା ଜନ୍ମ ନିୟନ୍ତ୍ରଣର ଏକ ରୂପ ଭାବରେ କାର୍ଯ୍ୟ କରେ |  

୧୯୫୬ ମସିହାରେ ଏହା  ଆବିଷ୍କୃତ ହୋଇଥିଲା ଏବଂ ୧୯୫୯ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ବ୍ୟବହୃତ ହୋଇଥିଲା ।   ବିକାଶଶୀଳ ଦେଶମାନଙ୍କରେ ଭାଏଲ ପିଛା ହୋଲସେଲ ମୂଲ୍ୟ ପ୍ରାୟ ୦.୬୦ରୁ ୧.୬୦ । ଯୁକ୍ତରାଜ୍ୟରେ ଏହି ଭାଏଲ ପିଛା ମୂଲ୍ୟ ପ୍ରାୟ ୬ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ୨୦୧୫ ସୁଦ୍ଧା ଏହାର ପିଛା ୨୫ ଡଲାରରୁ କମ୍ ଅଟେ । ମେନୋପାଜାଲ୍ ହରମୋନ୍ ଥେରାପିରେ ଏବଂ ପ୍ରୋଜେଷ୍ଟୋଜେନ-କେବଳ ଜନ୍ମ ନିୟନ୍ତ୍ରଣରେ ଏମ‌ପିଏ (MPA) ହେଉଛି ବହୁଳ ଭାବରେ ବ୍ୟବହୃତ ପ୍ରୋଜେଷ୍ଟିନ୍ ।  ୧୦୦ରୁ ଅଧିକ ଦେଶରେ ସମୟ ମଧ୍ୟରେ ଦୀର୍ଘ କାର୍ଯ୍ୟକ୍ଷମ ଜନ୍ମ ନିୟନ୍ତ୍ରଣର ଏକ ରୂପ ଭାବରେ ବ୍ୟବହାର ପାଇଁ ଡିଏମ‌ପିଏ (DMPA) ଅନୁମୋଦିତ ହୋଇଛି ।  ୨୦୧୭ରେ ଏହା ଯୁକ୍ତରାଷ୍ଟ୍ରରେ ୨୨୨ ତମ ସାଧାରଣ ପ୍ରସକ୍ରିପସନ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଚିତ୍ରା ଦେବ

ଚିତ୍ରା ଦେବ (୨୪ ନଭେମ୍ବର ୧୯୪୩ - ୨ ଅକ୍ଟୋବର ୨୦୧୭) ଜଣେ ବଙ୍ଗଳା-ଭାଷୀ ଔପନ୍ୟାସିକା ତଥା ସମ୍ପାଦିକା ଥିଲେ ।

## ପ୍ରାରମ୍ଭିକ ଜୀବନ
ସେ ୧୯୪୩ ମସିହାରେ ବ୍ରିଟିଶ ଭାରତର ପୂର୍ଣ୍ଣିଆରେ ଜନ୍ମଗ୍ରହଣ କରିଥିଲେ ।  ସେ ତାଙ୍କର ସ୍ନାତକୋତ୍ତର ଓ ପିଏଚ୍.ଡି. କଲିକତା ବିଶ୍ୱବିଦ୍ୟାଳୟରୁ ବଙ୍ଗଳା ସାହିତ୍ୟରେ ସମାପ୍ତ କରିଥିଲେ ।

## ସାହିତ୍ୟିକ ବୃତ୍ତି
ଚିତ୍ରା ଆନନ୍ଦବଜାର ପତ୍ରିକାରେ ନିଜର କ୍ୟାରିୟର ଆରମ୍ଭ କରିଥିଲେ ଏବଂ ୧୯୮୦ରୁ ୨୦୦୪ ମସିହା ପର୍ଯ୍ୟନ୍ତ ସେହି ପତ୍ରିକାରେ କାର୍ଯ୍ୟ କରିଥିଲେ । ସେ ଏବିପିର ଲାଇବ୍ରେରୀ ବିଭାଗର ଦାୟିତ୍ୱରେ ଥିଲେ । ଦେବ ଅନେକ ପୁସ୍ତକ ସମ୍ପାଦନ ଓ ଅନୁବାଦ କରିଛନ୍ତି ଏବଂ ପିଲାମାନଙ୍କ ପାଇଁ ତାଙ୍କର କିଛି ଐତିହାସିକ ଉପନ୍ୟାସ ମଧ୍ୟ ରହିଛି । ସେ ବଙ୍ଗଳାର ସାମାଜିକ ତଥା ସାଂସ୍କୃତିକ ଇତିହାସରେ ମହିଳାମାନଙ୍କ ଅବଦାନ ଉପରେ ଗବେଷଣା କରି ସେମାନଙ୍କ ବିଷୟରେ ଲେଖିଛନ୍ତି । ଦେବଙ୍କର ସବୁଠାରୁ ଲୋକପ୍ରିୟ କାର୍ଯ୍ୟ ଠାକୁର ପରିବାରର ମହିଳାମାନଙ୍କ ସହିତ ସମ୍ବନ୍ଧିତ ହୋଇଥାଏ । ତାଙ୍କ ପୁସ୍ତକ ଠାକୁରବୀର ଅନ୍ଦରମହଲ ୧୯୮୦ ମସିହାରେ ପ୍ରକାଶିତ ହୋଇଥିଲା ଯାହା ବଙ୍ଗଳା ଏକାଡେମୀଦ୍ୱାରା ପୁରସ୍କୃତ ହୋଇଥିଲା ଏବଂ ଅନେକ ଭାଷାରେ ଅନୁବାଦ କରାଯାଇଥିଲା ।. ସେ ବଙ୍ଗି ସାହିତ୍ୟ ପରିଷଦଦ୍ୱାରା 'ଚିତ୍ତରଂଜନ ବୃନ୍ଦୋପାଧ୍ୟାୟ ଜନ୍ମ ଶତବାର୍ଷିକୀ ପୁରସ୍କାର' ମଧ୍ୟ ପାଇଥିଲେ । ତାଙ୍କର ପୁସ୍ତକଗୁଡ଼ିକ ହେଉଛି:
* ଠାକୁରବୀର ଅନ୍ଦରମହଲ 
* ଠାକୁରବୀର ବାହିରମାହଲ 
* ବିବାହୋବସୋରେର କାବ୍ୟୋକଥା
* ଅନ୍ତୋପୁରର ଆତ୍ମୋକଥା
* ମହିଳା ଡକ୍ଟର 
* ଭିଙ୍ଗ୍ରାହର ବାସିନ୍ଦା
* ଆପନ ଖିଆଲେ ଚୋଲେନ ରାଜା 
* ରୁପୋବୋତୀର ମାଲା 
* ଭରତେର ରାଣୀ
* ବୁଦ୍ଧଦେବ କେମାନ ଦେଖତେ ଚିଲେନ
* ଅଦ୍ଭୁତ ଜାତୋ ହାତିର ଗାଲପୋ
* ସିଦ୍ଧିଦତାର ଅନ୍ତୋରଧନ

## ମୃତ୍ୟୁ
ମ୍ୟାସ୍ଥେନିଆ ଗ୍ରାଭିସ ରୋଗର ଶିକାର ହୋଇ ୨ ଅକ୍ଟୋବର ୨୦୧୭ରେ କଲିକତାରେ ମୃତ୍ୟୁ ବରଣ କରିଥିଲେ ସେ ।

## ଆଧାର
ଶ୍ରେଣୀ:୧୯୪୩ ଜନ୍ମ
ଶ୍ରେଣୀ:୨୦୧୭ ମୃତ୍ୟୁ
ଶ୍ରେଣୀ:ସାହିତ୍ୟିକ
ଶ୍ରେଣୀ:ଭାରତୀୟ ମହିଳା
ଶ୍ରେଣୀ:ଔପନ୍ୟାସିକ
ରୁବି ଡାନିଏଲ

**ରୁବି "ରିଭ୍କା" ଡାନିଏଲ** (ହିବୃ: רובי "רבקה" דניאל; ମାଲାୟାଲମ: റൂബി ദാനിയേൽ ଡିସେମ୍ବର ୧୯୧୨ - ୨୩ ସେପ୍ଟେମ୍ବର ୨୦୦୨) ଭାରତୀୟ ନୌସେନାର ପ୍ରଥମ ମାଲାୟାଲୀ ମହିଳା ଏବଂ ଏକ ପୁସ୍ତକ ପ୍ରକାଶ କରିଥିବା ପ୍ରଥମ କୋଚିର ଇହୁଦୀ ମହିଳା ଥିଲେ । ୧୯୮୨–୧୯୯୯ ବର୍ଷ ମଧ୍ୟରେ ଡାନିଏଲ ୧୨୦ରୁ ଅଧିକ ଜୁଡିଓ-ମାଲାୟାଲମ ମହିଳା ଗୀତକୁ ଇଂରାଜୀରେ ଅନୁବାଦ କରିଥିଲେ । ତାଙ୍କ ଅନୁବାଦର ପ୍ରୟାସ କୋଚି ଇହୁଦୀ ସମ୍ପ୍ରଦାୟ ମଧ୍ୟରେ ଗୀତଗୁଡ଼ିକୁ ଅନୁବାଦ ଏବଂ ବିଶ୍ଳେଷଣ କରିବା ପାଇଁ ଏକ ଆନ୍ତର୍ଜାତୀୟ ପ୍ରକଳ୍ପର ମାର୍ଗ ଦେଖାଇଥିଲା ।

## ପ୍ରାରମ୍ଭିକ ଜୀବନ
ରୁବି ଡାନିଏଲ ଭାରତର କୋଚିରେ ଜନ୍ମଗ୍ରହଣ କରିଥିଲେ ଏବଂ ସେ ଏଲିୟାହୁ ହେ ଡାନିଏଲ ଏବଂ ଲେହ ଜାଫେଥ ଡାନିଏଲଙ୍କ ଜ୍ୟେଷ୍ଠ ସନ୍ତାନ ଥିଲେ । ତାଙ୍କ ପିତା ଏଲିୟାହୁ ହେ ଡାନିଏଲ, କୋଚିକୁ ଏର୍ନାକୁଲମ ସହିତ ସଂଯୋଗ କରୁଥିବା ଡଙ୍ଗା ପାଇଁ ଟିକେଟ ବିକ୍ରି କରୁଥିଲେ । ରୁବିଙ୍କର ଦୁଇଟି ସାନ ଭଉଣୀ ଥିଲେ - ବିଙ୍ଗଲି ଏବଂ ରାହେଲ । ରୁବି ତାଙ୍କ ଅଜା-ଆଇ, ଏଲିୟାହୁ ଏବଂ ରିଭ୍କା ଜାଫେଥଙ୍କ ସହିତ ମଧ୍ୟ ରହୁଥିଲେ ।

ରୁବି ଡାନିଏଲ ଉଭୟ ସ୍ଥାନୀୟ ସରକାରୀ ବିଦ୍ୟାଳୟରେ ବାଳିକା ଏବଂ ଇହୁଦୀ ବିଦ୍ୟାଳୟରେ ଉତ୍କର୍ଷ ପ୍ରଦର୍ଶନ କରିଥିଲେ, ଯେଉଁଠାରେ ସେ ପ୍ରତିଦିନ ସକାଳେ ଏବଂ ଅପରାହ୍ନରେ ହିବ୍ରୁ, ତୋରା ଏବଂ ଲିଟୁର୍ଜି ଅଧ୍ୟୟନ କରିଥିଲେ  । ସେ ସେଠାରେ ଉଚ୍ଚ ବିଦ୍ୟାଳୟ ସମାପ୍ତ କରି ସେଣ୍ଟ ଟେରେସା କଲେଜରେ ଏକ ବର୍ଷ ଅଧ୍ୟୟନ କରିଥିଲେ । ସେହି ବର୍ଷ ତାଙ୍କ ପିତା ଏବଂ ଜେଜେବାପାଙ୍କ ମୃତ୍ୟୁ ପରେ ସେ ସେଣ୍ଟ ଟେରେସା କଲେଜ ଛାଡିଥିଲେ ।

୧୯୯୦ ଦଶକ ମଧ୍ୟରେ ସେ ପ୍ରାୟ ୧୩୦ଟି ଗୀତ ଅନୁବାଦ କରିଥିଲେ, ଯାହାକି ଇହୁଦୀ ମହିଳାମାନଙ୍କଦ୍ୱାରା ଇଂରାଜୀରେ ଗାନ କରାଯାଇଥିଲା ।

## ସୈନ୍ୟ ବୃତ୍ତି
ରୁବି ଡାନିଏଲ ସୈନ୍ୟବାହିନୀରେ ସାମିଲ ହୋଇଥିଲେ ଏବଂ ଭାରତର ସଶସ୍ତ୍ର ବାହିନୀରେ କାର୍ଯ୍ୟ କରିଥିଲେ । ସେ କେବଳ ସେହି ସମୟରେ ଭାରତୀୟ ସେନାରେ ଥିବା ଅଳ୍ପ କେତେକ ମହିଳାଙ୍କ ମଧ୍ୟରୁ ଜଣେ ନୁହଁନ୍ତି ବରଂ ଆଧୁନିକ ଭାରତୀୟ ଇତିହାସରେ ପ୍ରଥମ ଇହୁଦୀ ଭାରତୀୟ ମହିଳା ଏବଂ ପ୍ରଥମ ମାଲାୟାଲୀ ଭାବରେ ମଧ୍ୟ ଉଲ୍ଲେଖନୀୟ । ସେ ସରକାରୀ ସେବାରେ ପନ୍ଦର ବର୍ଷରୁ ଅଧିକ ସମୟ ଧରି ହାଇକୋର୍ଟ, ଜିଲ୍ଲା କୋର୍ଟ ମୁନ୍ସିଫ କୋର୍ଟରେ କିରାଣୀ ଭାବରେ କାର୍ଯ୍ୟ କରିଥିଲେ ଏବଂ ୧୯୪୪–୧୯୪୬ ମସିହାରୁ ମହିଳା ରୟାଲ ଇଣ୍ଡିଆନ ନୌସେନାରେ ଚାକିରି କରିଥିଲେ ।

## ଆଧାର
ଶ୍ରେଣୀ:୧୯୧୨ ଜନ୍ମ
ଶ୍ରେଣୀ:୨୦୦୨ ମୃତ୍ୟୁ
ଶ୍ରେଣୀ:ଅନୁବାଦକ
ଶ୍ରେଣୀ:ଯୁଦ୍ଧରେ ଭାରତୀୟ ମହିଳା
ଫ୍ଲୁରାଜେପାମ

**ଫ୍ଲୁରାଜେପାମ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ଡାଲମେନ,** ହେଉଛି ଏକ ଔଷଧ ଯାହା ଶୋଇବାରେ ଅସୁବିଧା ପାଇଁ ଦିଆଯାଏ । ଏହା ୪ ସପ୍ତାହ ପର୍ଯ୍ୟନ୍ତ ଉପଯୋଗୀ ହୋଇପାରେ । ଏହା ପାଟିରେ ଦିଆଯାଏ ।  ଯୁକ୍ତରାଜ୍ୟରେ ୩୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ୧୦ ପାଉଣ୍ଡରୁ କମ୍ ଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମିଥାଇଲଏର୍ଗୋମେଟ୍ରିନ

**ମିଥାଇଲଏର୍ଗୋମେଟ୍ରିନ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ମିଥେରଗାଇନ,** ହେଉଛି ଏକ ଔଷଧ ଯାହା ନିମ୍ନ ଧରଣର ଗର୍ଭାଶୟ ସଙ୍କୋଚନ କାରଣରୁ ପ୍ରସବପର ରକ୍ତସ୍ରାବର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଅକ୍ସିଟୋସିନ୍ ଅପେକ୍ଷା ଏହି ଧରଣର ବ୍ୟବହାର ପାଇଁ କମ୍ ପସନ୍ଦ କରାଯାଏ । କରୋନାରୀ ଭାସୋସ୍ପାଜ୍ମ କାରଣରୁ ଆଞ୍ଜିନା ଅଛି କି ନାହିଁ ତାହା ଯାଞ୍ଚ କରିବା ପାଇଁ ମଧ୍ୟ ବ୍ୟବହୃତ ହୋଇଛି ।

ଏର୍ଗୋମେଟ୍ରିନରୁ ମିଥାଇଲଏର୍ଗୋମେଟ୍ରିନ ଉତ୍ପନ୍ନ ହୋଇଥିଲା ଯାହା ପ୍ରଥମେ ୧୯୩୫ ମସିହାରେ କ୍ଲାଭିସେପ୍ସ ପରପ୍ୟୁରିଆ ନାମକ ଏକ କବକରୁ ଉତ୍ପନ୍ନ ହୋଇଥିଲା । ଯୁକ୍ତରାଷ୍ଟ୍ରରେ ଏହା ଏକ ଜେନେରିକ୍ ଔଷଧ ଭାବରେ ଉପଲବ୍ଧ ଏବଂ ୨୦୨୦ ମସିହା ସୁଦ୍ଧା ଏହାର ୦.୨ ମିଗ୍ରା ବିଶିଷ୍ଟ ୬ଟି ବଟିକାର ମୂଲ୍ୟ ପ୍ରାୟ ୬୮ଡଲାର୍ ଖର୍ଚ୍ଚ ହୁଏ । ବିକାଶଶୀଳ ଦେଶରେ ୨୦୧୫ ମସିହା ସୁଦ୍ଧା ଏହି ପରିମାଣର ମୂଲ୍ୟ ପ୍ରାୟ ୦.୧୨ ଡଲାର ଥିବାବେଳେ ପ୍ରତି ଇଞ୍ଜେକ୍ସନର  ମୂଲ୍ୟ ପ୍ରାୟ ୦.୧୮ ଡଲାର ଥିଲା।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରବୀଣା ମହାନ୍ତି

**ପ୍ରବୀଣା ମହାନ୍ତି** (ଜନ୍ମ: ୧୯୫୭), ଜଣେ ଓଡ଼ିଆ କଥାଶିଳ୍ପୀ । ସେ ମୁଖ୍ୟତଃ ଗଳ୍ପ ଲେଖୁଥିଲେ ମଧ୍ୟ ସାହିତ୍ୟର ଅନ୍ୟାନ୍ୟ ବିଭାଗରେ ତାଙ୍କର ପ୍ରବେଶ ରହିଛି । ମନୋଜ ଦାସଙ୍କ ଉପରେ ରିସର୍ଚ୍ଚ କରି ସେ ପିଏଚଡ଼ି ହାସଲ କରିଛନ୍ତି ।

## ରଚନାବଳୀ 
* *ସ୍ୱାତୀ*
* *ଏବେ ବି ସୁନ୍ଦର ଧରା*
* *ଶ୍ୟାମଳ ସୁଗନ୍ଧ*
* *ସ୍ତିମିତ ନକ୍ଷତ୍ର*
* *ଅନ୍ୟା ଅନନ୍ୟା*
* *ନିବିଡ଼ ନିଃସ୍ୱନ*
* *ଦୁଃଖ ପାସୋରା ଝିଅ*
* *ରାଗିଲେ ମୁଁ ତାରା ହୋଇଯିବି*
* *ରତ୍ନବର୍ଷା ଓ ଅନ୍ୟାନ୍ୟ ନାଟକ*

## ସମ୍ମାନ ଓ ପୁରସ୍କାର 
* ସୁଧନ୍ୟା ଗଳ୍ପ ପୁରସ୍କାର
* କାଦମ୍ବିନୀ ଗଳ୍ପ ସମ୍ମାନ
* ଓଡ଼ିଶା ଲେଖିକା ସଂସଦ ଉପନ୍ୟାସ ସମ୍ମାନ

## ଆଧାର 
## ବାହର ଲିଙ୍କ୍ 
* 

ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଲେଖିକା
ଚାମର

**ଚାମର**, ଭଗବାନଙ୍କ ପୂଜାରେ ବ୍ୟବହାର ହେଉଥିବା ଏକ ସଜ । ଶ୍ରୀମନ୍ଦିରରେ ଠାକୁରଙ୍କ ତିନି ଧୂପ ସମୟରେ ଚାମର ସେବାର ବିଶିଷ୍ଟ ମହତ୍ତ୍ୱ ରହିଛି । ଏହା ଦେବତାମାନଙ୍କର ପୂଜା ବ୍ୟତୀତ ରାଜାମହାରାଜା ମାନଙ୍କ ନିକଟରେ ମଧ୍ୟ ବ୍ୟବହୃତ ହେଉଥିଲା ।

## ପୁରୀର ମଠମାନଙ୍କଦ୍ୱାରା ଚାମର ସେବା 
ନିମ୍ନଲିଖିତ ମଠମାନଙ୍କଦ୍ୱାରା ଜଗନ୍ନାଥ ମନ୍ଦିରରେ ଚାରମ ସେବା ପ୍ରଦାନର ଅଧିକାର ଅଛି ।

### ଏବେ ସେବା ପ୍ରଦାନ କରୁଥିବା ମଠ 
* ପାପୁଡ଼ିଆ ମଠ
* ରାଜଗୋପାଳାଚାରୀ ମଠ
* ଭେଙ୍କଟାଚାରୀ ମଠ
* ନରସିଂହ ଆଚାରୀ ମଠ
* ନେବଳ ଦାସ ମଠ
* ପିପିଲି ସଦାବର୍ତ୍ତ ମଠ

### ଏବେ ସେବା ପ୍ରଦାନ କରୁନଥିବା ମଠ 
* ସମାଧି ମଠ
* ରାମଜୀ ମଠ
* ରାମଚନ୍ଦ୍ର ବ୍ରହ୍ମଚାରୀ ମଠ
* ବଳରାମ କୋଟ ମଠ
* ସୁନ୍ଦରଦାସ ମଠ
* ବଡ଼ସନ୍ଥ ମଠ
* ସିଦ୍ଧ ବକୁଳ ମଠ

## ଆଧାର
ଟେପଲିଜୁମାବ

**ଟେପଲିଜୁମାବ, ଏକ ବେପାର ନାମ ଜିଏଲ୍ଡ** (**Tzield)**  ହେଉଛି ଏକ ଔଷଧ ଯାହା ପ୍ରାରମ୍ଭିକ ମଧୁମେହ ଟାଇପ ୧ରେ (ଆଇସଲେଟ୍ କୋଷରେ ଥିବା ଆଣ୍ଟିବଡି) ବ୍ୟବହୃତ ହୁଏ, କୌଣସି ଲକ୍ଷଣ ନ ଥିବା ଅସ୍ୱାଭାବିକ ରକ୍ତ ଶର୍କରା ସ୍ତର, ରୋଗ ଲକ୍ଷଣର ପ୍ରଗତି ହ୍ରାସ କରିବାକୁ ଦିଆଯାଏ ।  ଅତି କମରେ ୮ ବର୍ଷ ବୟସର ରୋଗୀଙ୍କ ନିମନ୍ତେ ଏହା ବ୍ୟବହୃତ ହୁଏ । ଦୁଇ ସପ୍ତାହ ଚିକିତ୍ସା ଖର୍ଚ୍ଚ ୨୦୨୨ ସୁଦ୍ଧା ଯୁକ୍ତରାଷ୍ଟ୍ରରେ ପ୍ରାୟ ୨୦୦,୦୦୦ ଡଲାର ଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଟେରିପାରାଟାଇଡ

**ଟେରିପାରାଟାଇଡ,** ଏକ ବେପାର ନାମ **ଫୋର୍ଟିଓ,** ହେଉଛି ଓଷ୍ଟିଓପୋରୋସିସ ରୋଗର ଚିକିତ୍ସା ପାଇଁ ବ୍ୟବହୃତ ଏକ ପାରାଥାଇରଏଡ଼ ହରମୋନ (PTH) । ଯେଉଁମାନଙ୍କର ବାଇଫୋସଫୋନେଟ କାମ କରେ ନାହିଁ କିମ୍ବା ଅତ୍ୟଧିକ ବିପଦ ଥିଲେ ଏହା ବ୍ୟବହୃତ ହୋଇପାରେ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯନ୍ତ୍ରଣା, ଅଇ, ରାସ, ଅବସାଦ ଏବଂ ଦାନ୍ତ ସମସ୍ୟା ହୋଇପାରେ ।

୨୦୦୨ ମସିହାରେ ଆମେରିକାରେ ଏବଂ ୨୦୦୩ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟେରିପାରାଟାଇଡ ଅନୁମୋଦିତ ହୋଇଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଡାଇକ୍ଲୋକ୍ସାସିଲିନ

{{Infobox drug
| IUPAC_name      = (2*S*,5*R*,6*R*oxazole-4-carbonyl]amino}-3,3-dimethyl-7-oxo-4-thia-1-azabicyclo[3.2.0]heptane-2-carboxylic acid

| image           = Dicloxacillin.svg

| pronounce       = dye klox' a sil' in ସଂକ୍ରମଣ ମଧ୍ୟରେ ସେଲ୍ୟୁଲାଟିସ, ଓଷ୍ଟିଓମାୟେଲାଇଟିସ ଏବଂ ନିମୋନିଆ ଅନ୍ତର୍ଭୁକ୍ତ ହୋଇପାରେ । ପେନିସିଲିନେଜ ପ୍ରତିରୋଧକ ରୋଗରେ ଏହା ପ୍ରଭାବଶାଳୀ ଥିବାବେଳେ ଏହା ମେଥିସିଲିନ ରେଜିଷ୍ଟାଣ୍ଟ ସ୍ଟାଫିଲୋକୋକସ (MRSA) ପାଇଁ ପ୍ରଭାବଶାଳୀ ନୁହେଁ |  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, କ୍ଲୋଷ୍ଟ୍ରିଡିଅମ୍ ଡିଫିସିଲ ତରଳ ଝାଡ଼ା ଏବଂ କମ୍ ଶ୍ୱେତ ରକ୍ତ କଣିକା ହୋଇପାରେ । ଏହା ଏକ β- ଲାକ୍ଟାମ ଆଣ୍ଟିବାୟୋଟିକ୍ ଏବଂ ପେନିସିଲିନ। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନିମୁ ଭୌମିକ

**ନିମୁ ଭୌମିକ** (, ୧୪ ନଭେମ୍ବର ୧୯୩୫୨୭ ଅଗଷ୍ଟ ୨୦୧୯)  ଜଣେ ଭାରତୀୟ ଅଭିନେତା ଥିଲେ, ଯିଏକି ବଙ୍ଗଳା କଥାଚିତ୍ର ଜଗତରେ କାମ କରୁଥିଲେ । ସେ ଜଣେ ହାସ୍ୟ ତଥା ଖଳ ଅଭିନେତା ଭାବରେ ଜଣାଶୁଣା ।

## ପେଷା 
ସେ ୧୯୫୮ ମସିହାରେ ବଙ୍ଗଳା କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା *ବାଘା ଜତୀନ* । ୧୯୬୬ ମସିହାରେ ତାଙ୍କ ଜୀବନର ଦ୍ୱିତୀୟ ଗୁରୁତ୍ୱପୂର୍ଣ୍ଣ କଥାଚିତ୍ର *ମୋନିହାର* ମୁକ୍ତିଲାଭ କରିଥିଲା । ସେ ପ୍ରାୟ ୬୦ଟି କଥାଚିତ୍ରରେ ଅଭିନୟ କରିଥିଲେ ଯେଉଁଥିରେ ଜଣେ ସାଧାରଣ ବଙ୍ଗୀୟ ବ୍ୟକ୍ତିଙ୍କ ଭୂମିକାରେ ପ୍ରାୟ ଅଭିନୟ କରିଥିଲେ । ତାଙ୍କ ଅଭିନୀତ ଶେଷ କଥାଚିତ୍ର ଥିଲା *ଖୁଦା*, ଯାହାକି ୨୦୧୯ ମସିହାରେ ମୁକ୍ତିଲାଭ କରିଥିଲା । ସେ *ପ୍ରତ୍ୟାବର୍ତ୍ତନ* ନାମକ ଏକ କଥାଚିତ୍ରର ନିର୍ଦ୍ଦେଶନା ଦେଇଥିଲେ । 

## ରାଜନୈତିକ ଜୀବନ 
ସେ ବିଜେପିରେ ଯୋଗ ଦେଇଥିଲେ ଏବଂ ୨୦୧୪ ଭାରତୀୟ ସାଧାରଣ ନିର୍ବାଚନରେ ରାଇଗଞ୍ଜ ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ, ମାତ୍ର ପରାଜିତ ହୋଇଥିଲେ ।

## ଅଭିନୀତ କଥାଚିତ୍ର 
* ବାଘା ଜତିନ (୧୯୫୮)
* ମୋନିହାର (୧୯୬୬)
* ବଘିନି (୧୯୬୮)
* ଦୁଇ ପୃଥିବୀ (୧୯୭୦)
* ସ୍ତ୍ରୀର ପତ୍ର (୧୯୭୨)
* ଛେରା ତାମସୁକ୍ (୧୯୭୪)
* ବିକେଲେ ଭୋରେର ଫୁଲ (୧୯୭୪)
* ଗଣଦେବତା (୧୯୭୮)
* ଦାଦର କିର୍ତ୍ତୀ (୧୯୮୦)
* ସାହେବ (୧୯୮୧)
* ଗୁରୁ ଦକ୍ଷିଣା (୧୯୮୭)
* ଛୋଟ ବୋଉ (୧୯୮୮)
* ପ୍ରତୀକ (୧୯୮୮)
* ମଙ୍ଗଲ ଦୀପ (୧୯୮୯)
* ସିନ୍ଥିର ସିନ୍ଦୂର (୧୯୯୬)
* ଅପରାଜିତା (୧୯୯୮)
* ନଦୀର ପାରେ ଆମେର ବାରି (୨୦୦୧)
* ପ୍ରତିବାଦ (୨୦୦୧)
* ସାଥି (୨୦୦୨)
* ସଂଗୀତ (୨୦୦୩)
* ନାଟେର ଗୁରୁ (୨୦୦୩)
* ତୁଲକଲାମ (୨୦୦୭)
* ଏକଟି ମୁହୁର୍ତ୍ତେର ଜନ୍ୟୋ (୨୦୧୪)
* ଅଚେନା ବନ୍ଧୁତ୍ୱୋ (୨୦୧୫)
* ପ୍ରତ୍ୟାବର୍ତ୍ତନ (୨୦୧୫)
* ନବାବ (୨୦୧୭)
* ଦଶ ମାସ ଦଶ ଦିନେର ଗଳ୍ପ (୨୦୧୯)
* ଖୁଦା (୨୦୧୯)

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:୨୦୧୯ ମୃତ୍ୟୁ
ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:ବଙ୍ଗଳା କଥାଚିତ୍ର ଅଭିନେତା
ମଲ୍ଲୁ ସ୍ୱରାଜୟମ

**ମଲ୍ଲୁ ସ୍ୱରାଜୟମ** (୧୯୩୧ – ୧୯ ମାର୍ଚ୍ଚ ୨୦୨୨) ଜଣେ ଭାରତୀୟ ରାଜନେତା ମହିଳା କମ୍ୟୁନିଷ୍ଟ ପାର୍ଟି ଅଫ ଇଣ୍ଡିଆ (ମାର୍କ୍ସବାଦୀ) ଏବଂ ସ୍ୱାଧୀନତା ସଂଗ୍ରାମୀ ଥିଲେ । ସେ ଏକ ସଶସ୍ତ୍ର *ଡାଲାମ*ର ସଦସ୍ୟ ଥିଲେ ଯାହା ତେଲେଙ୍ଗାନା ସଂଗ୍ରାମରେ ଭାଗ ନେଇଥିଲା । ତାଙ୍କର ଆତ୍ମଜୀବନୀ "ନା ମାଟେ ତୁପାକେ ଟୁଟା" (ମୋ ଶବ୍ଦ ଏକ ବୁଲେଟ୍) ହାଇଦ୍ରାବାଦ ବୁକ ଟ୍ରଷ୍ଟଦ୍ୱାରା ୨୦୧୯ ମସିହାରେ ପ୍ରକାଶିତ ହୋଇଥିଲା ।

## ପ୍ରାରମ୍ଭିକ ଜୀବନ ଓ ବୃତ୍ତି
ସ୍ୱରାଜମ ୧୯୩୧ ମସିହାରେ ଭୀମିରେଡ୍ଡୀ ରାମିରେଡ୍ଡୀ ଏବଂ ଚୋକକାମାରେ କରବିରାଲା କୋଥାଗୁଡେମର ଏକ ସାମ୍ରାଜ୍ୟ ପରିବାରରେ ଜନ୍ମଗ୍ରହଣ କରିଥିଲେ ।

ନାଲଗୋଣ୍ଡା ଜିଲ୍ଲା ନିଜାମଙ୍କ ଅଧୀନରେ ହାଇଦ୍ରାବାଦ ରାଜ୍ୟର ଏକ ଅଂଶ ଥିଲା । ୧୦ ବର୍ଷ ବୟସରେ ସେ ନିଜାମଙ୍କ ରଜାକରଙ୍କ ବିରୁଦ୍ଧରେ ଲୋକଙ୍କଦ୍ୱାରା ରାଲି କରେଇବା ଆରମ୍ଭ କରିଥିଲେ । ମଲ୍ଲୁ ସ୍ୱରାଜୟମ ଜମିନ୍ଦାରଙ୍କ ବିରୁଦ୍ଧରେ ଲଢୁଥିବା ଏକ ଡାଲାମର କମାଣ୍ଡର ହୋଇଥିଲେ ଏବଂ ସେହି ସମୟରେ ନିଜ ମୁଣ୍ଡ ପିଛା ୧୦,୦୦୦ ଟଙ୍କା ପୁରସ୍କାର ନେଇଥିଲେ ।

ତାଙ୍କ ସ୍ୱାମୀ ମଲ୍ଲୁ ଭେଙ୍କଟା ନରସିଂହ ରେଡ୍ଡୀ ଏବଂ ୨୦୦୮ ମସିହାରେ ମୃତ୍ୟୁବରଣ କରିଥିବା ତାଙ୍କ ଭାଇ ଭୀମରେଡ୍ଡୀ ନରସିଂହ ରେଡ୍ଡୀ (ରାଜ୍ୟରେ କମ୍ୟୁନିଷ୍ଟ ଆନ୍ଦୋଳନର ଉଭୟ ସଦସ୍ୟ) ତାଙ୍କ ଜୀବନରେ ଗଭୀର ପ୍ରଭାବ ପକାଇଥିଲେ ।

ପରେ ସେ ସ୍ଥାନୀୟ କୃଷକଙ୍କ କଲ୍ୟାଣ ନିମନ୍ତେ ସକ୍ରିୟ ଭାବରେ ଅଂଶଗ୍ରହଣ କରିଥିଲେ ଏବଂ ଭାରତର କମ୍ୟୁନିଷ୍ଟ ପାର୍ଟିର ମଧ୍ୟ ଜଣେ ପ୍ରମୁଖ ନେତା ଥିଲେ । ସେ ୧୯୭୮ ଏବଂ ୧୯୮୩ ମସିହାରେ ଥୁଙ୍ଗାଥୁର୍ଥୀ ବିଧାନ ସଭା ନିର୍ବାଚନ ମଣ୍ଡଳୀରୁ କମ୍ୟୁନିଷ୍ଟ ପାର୍ଟି ଅଫ ଇଣ୍ଡିଆର ସଦସ୍ୟ ଭାବରେ ମନୋନୀତ ହୋଇଥିଲେ ।

## ବ୍ୟକ୍ତିଗତ ଜୀବନ ଓ ମୃତ୍ୟୁ
ସ୍ୱରାଜୟମଙ୍କର ଦୁଇ ପୁଅ ଥିଲେ, ମଲ୍ଲୁ ଗୌତମ ରେଡ୍ଡୀ ଏବଂ ମଲ୍ଲୁ ନାଗାର୍ଜୁନ ରେଡ୍ଡୀ । ତାଙ୍କର ଏକ ଝିଅ କରୁଣା ମଧ୍ୟ ଥିଲେ, ଯିଏ କି ଚିରଞ୍ଜୀବୀଙ୍କ ପ୍ରଜା ରାଜ୍ୟମ ପାର୍ଟିରେ ନାଲଗୋଣ୍ଡା ପାଇଁ ୨୦୦୯ ମସିହାର ନିର୍ବାଚନରେ ​​ଭାଗ ନେଇଥିଲେ । 
ସ୍ୱରାଜୟମ ୧୯ ମାର୍ଚ୍ଚ ୨୦୨୨ ମସିହାରେ ୯୧ ବର୍ଷ ବୟସରେ ହାଇଦ୍ରାବାଦରେ ନିଜର ଏକାଧିକ ଅଙ୍ଗ କାମନକରିବା ହେତୁ ମୃତ୍ୟୁ ବରଣ କରିଥିଲେ । ପରେ ଡାକ୍ତରୀ ଅନୁସନ୍ଧାନ ପାଇଁ ତାଙ୍କ ମୃତଦେହକୁ ସରକାରୀ ମେଡିକାଲ କଲେଜ, ନାଲଗୋଣ୍ଡାକୁ ଦାନ କରାଯାଇଛି ।

## ଆଧାର
ଶ୍ରେଣୀ:୧୯୩୧ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ